title: रोशडेल पायनियर्स

text: हावर्थ के सपने में उसके अठाइस साथी और सम्मिलित हो गए। प्रत्येक ने निर्णय लिया कि वे प्रति सप्ताह कम से कम दो पैंस की रकम जमा करेंगे. उन सभी का जीवन संघर्षशील था। इसलिए प्रति सप्ताह दो पैंस जुटा पाना भी उनके लिए आसान नहीं था। कुछ साथियों को उसकी पिछली असफलता याद थी। उन्हें लगता था कि यदि नया प्रयास भी असफल हुआ तो इससे उनकी मामूली जमापूंजी का नुकसान संभव है। इसीलिए हावर्थ को उनके प्रारंभिक विरोध और असहयोग का सामना करना पड़ा. ऐसे समय पर हावर्थ ने चतुराई और राजनीति का सहारा लिया। उसने दो पैंस प्रति सप्ताह अग्रिम राशि देने के लिए प्रबंधकों पर दबाव डालना प्रारंभ कर दिया, जिसके पूरा न होने पर उसने हड़ताल और काम छोड़कर जाने की धमकी देना शुरू कर दिया. दो पेंस एडवांस मामूली रकम थी। उसके लिए कारखाना मालिक हड़ताल को न्योता नहीं देना चाहते थे। परिणाम यह हुआ कि कई कारखाने कामगारों के समर्थन में आ गए। कहते हैं कि जहां चाह वहां राह. जहां संकल्प वहां सफलता. कुछ की दिनों में सामूहिक जमाराशि अठाइस पाउंड तक पहुंच गई। रकम बहुत ज्यादा नहीं थी। मगर इतनी थी कि उससे वे अपने एक और सपने में रंग भरने का प्रयास कर सकें.


title: रोशडेल पायनियर्स

text: चार्ल्स हावर्थ को अपने पिछले अनुभव की याद थी। साथ में पिछले सिस्टम की कमजोरियां भी. उसके अनुभव को देखते हुए सदस्यों की ओर से नई समिति की नियमावली तैयार करने की जिम्मेदारी उसी को सौंपी गई थी। हावर्थ ने उस दायित्व का भली-भांति निर्वहन किया। पिछले संगठन की कोई लिखित नियमावली न होने के कारण, सदस्यों को नियमों के पालन के लिए बाध्य कर पाना कठिन था। इस बार हावर्थ ने समिति के गठन से पूर्व ही एक विस्तृत नियमावली तैयार की थी, जिसको 24 अक्टूबर 1944 को पंजीयक फ्रैंडली को-आ॓परेटिव सोसाइटी के कार्यालय से पंजीकृत भी करा लिया गया। नई समिति का नाम रखा गया—‘रोशडेल इक्वीटेविल पायनियर्स सोसाइटी’.


title: रोशडेल पायनियर्स

text: पिछले अनुभवों के सबक लेते हुए हावर्थ ने समिति के उपभोक्ता भंडार से की गई खरीद के अनुपात में सदस्यों को नकद लाभांश देने का प्रावधान किया था, जिसे बाद में बनने वाली सभी सहकारी समितियों में एक आधारसिद्धांत के रूप में मान्यता मिली. उसके द्वारा समिति के विधान में की गई नई व्यवस्थाएं आगे चलकर सहकारिता आंदोलन की रीढ़ बनीं. हावर्थ के निकट सहयोगी, मित्र और समिति के महत्त्वपूर्ण सदस्य, विलियम कूपर ने भी माना कि सदस्यों के बीच लाभ के विभाजन का विचार हावर्थ की ही देन था। उसका जन्म सन 1814 में हुआ था। उसके मित्र प्यार से उसको ‘दि ला॓यर’ कहा करते थे। वह होलसेल कंज्यूमर सोसाइटी का आजन्म सदस्य भी था। उसकी सेवाओं को देखते हुए बाद में उसे इस समिति का अध्यक्ष भी बनाया गया। जो भी हो, हावर्थ का परिश्रम सफल रहा और रोशडेल पायनियर्स का काम चल निकला. 25 जून 1868 को जब उसकी मृत्यु हुई, सहकारिता आंदोलन पूरे यूरोप में छाने लगा था। उसे हेवुड (Heywood) नामक स्थान पर दफनाया गया। हावर्थ की मृत्यु पर उसको श्रद्धांजलि देते हुए विलियम कूपर ने कहा था—


title: रोशडेल पायनियर्स

text: ‘अपने जीवन में वह दूसरों के सदैव काम आनेवाला अतिसंवेदनशील नागरिक, धर्म के मामले में सर्वथा मुक्त विचारक, सामाजिक तथा राजनीतिक सरोकारों के समय सतत प्रगतिशील तथा लोककल्याण के लिए लगातार काम करने वाला एक महान समाज सुधारक था। वह एक अच्छा पति और पिता, सच्चा तथा हितैषी मित्र था।’9


title: रोशडेल पायनियर्स

text: जेम्स स्टेंड्रिंग (James Standring) भी मलमल के कारखाने में बुनाई का कार्य करता था। वह प्रगतिशील विचारों को मानने वाला, एक सक्रिय सामाजिक कार्यकर्ता था। मजदूरों की आर्थिक सामाजिक दशा में सुधार के लिए वह सदैव समर्पित रहता था। राबर्ट ओवेन के कार्यों के प्रशंसक जेम्स का मानना था कि उसकी तरह दूसरे उद्यमियों को भी श्रमिक-कल्याण के कार्यों के लिए खुलकर सामने आना चाहिए. उसमें नेतृत्व की क्षमता थी और वह श्रमिकों को अपने अधिकार के लिए संघर्ष करने के लिए सतत प्रेरित करता रहता था। रोशडेल में जब कारखानों में दैनिक कार्यघंटों में कमी लाने के लिए ‘दस घंटा अधिनियम’ के पक्ष में मजदूरों ने आंदोलन की शुरुआत की तो जेम्स ने न केवल उस आंदोलन का खुलकर समर्थन किया, बल्कि बल्कि सचिव के पद पर रहकर उसके आंदोलनकारियों के नेतृत्व में जोर-शोर से हिस्सा भी लिया। 1843-44 के बीच श्रमिकों ने अग्रिम वेतन के भुगतान के पक्ष में हड़ताल की तो वह एक बार फिर उनके समर्थन में उतर आया, हालांकि इस बार वह हड़ताल लगभग असफल सिद्ध हुई थी। इसी बीच जेम्स को सोसाइटी पंजीकरण अधिनियम में सरकार द्वारा किए गए संशोधन की जानकारी मिली. उसने तत्काल फ्रैंडली सोसाइटी अधिनियम की प्रति मंगाकर उसका अध्ययन किया। उसको लगा कि मजदूरों को संगठित करने, उनके अधिकारों की रक्षा तथा उनके लिए कल्याण-कार्यक्रम प्रारंभ करने की दिशा में वह अधिनियम उपयोगी हो सकता है। रोशडेल इक्वीटे्वल पायनियर्स सोसाइटी के गठन के लिए मजदूरों को प्रेरित करने वालों में जेम्स स्टेंड्रिग सबसे आगे था। समिति का गठन हुआ तो जेम्स का नाम भी अठाइस संस्थापक सदस्यों में सम्मिलित था।


title: रोशडेल पायनियर्स

text: समिति के संस्थापक सदस्यों में से एक विलियम कूपर का जन्म सन 1822 में हुआ था। समिति द्वारा उपभोक्ता भंडार प्रारंभ किया गया तो उसका खंजाची विलियम कूपर को ही बनाया गया। इसके अतिरिक्त उसका कार्य समिति के रिकार्ड की देखभाल करना था। समिति से जुड़ने से पहले वह हैंडलूम के कारखाने में बुनकर का काम करता था। समिति के सदस्य के रूप में उसको एकाउंटस तैयार करनेकी जिम्मेदारी सौंपी गई। जिसको उसने अच्छी तरह से निभाया. इसका उसको लाभ मिला. आगे चलकर जब कोआ॓परेटिव होलसेल सोसाइटी आरंभ की गई तो कूपर को ही उसका अध्यक्ष चुना गया। कोआ॓परेटिव होलसेल सोसाइटी का कार्य सहकारी स्तर पर चल रहे उपभोक्ता भंडारों को सामान उपलब्ध कराना था। यह समितियां सीधे उत्पादक से वस्तुएं खरीदकर उन्हें सहकारी उपभोक्ता भंडारों तक पहुंचाने का कार्य करती थीं। इससे जहां उत्पादकों को अपने उत्पादों के लिए बाजार के लिए भटकना नहीं पड़ता था, वहीं समिति के भंडारों को भी अपेक्षाकृत सस्ती दरों पर माल उपलब्ध हो जाता था।


title: रोशडेल पायनियर्स

text: राबर्ट ओवेन तथा विलियम किंग के विचारों से प्रभावित कूपर की सहकार के विचारों में बहुत आस्था थी। ग्रीनवुड की भांति कूपर की भी महत्त्वाकांक्षाएं थीं। वह भी मेहनती तथा अद्वितीय प्रतिभा का धनी था। सहकारिता और समाजवाद से जुड़े विचारों के प्रसार के लिए उसने कई स्तर पर काम किए. को-आ॓परेटिव होलसेल सोसाइटी के गठन के पीछे कूपर की काफी प्रेरणाएं थीं। उसके इस प्रयास से सहकारी समितियों के कार्य को संगठित करने की दिशा में मदद मिली. क्योंकि स्थान-स्थान पर तेजी से खुलते जा रहे उपभोक्ता भंडारों के लिए संभव न था कि वे सीधे उत्पादकों से माल मंगवा सकें. उनके इस कार्य को कोआ॓परेटिव होलसेल समितियां सुलभ बना देती थीं। इससे उत्पादकों में सहकारी संस्थाओं के प्रति आकर्षण पैदा हुआ। दूसरे बाजार की समस्या कम होने से उन छोटे उत्पादकों को भी आगे बढ़ने का अवसर मिला जो अभी तक बड़े उत्पादकों के सामने बाजार में टिक नहीं पा रहे थे। दूसरे उत्पादित माल की खपत की सुनिश्चितता होने के पश्चात लोग सहकारी समूहों के माध्यम से उत्पादकता के क्षेत्र में भी आगे आने लगे थे, जो उससे पहले कदापि संभव नहीं हो पा रहा था। इसके अतिरिक्त कूपर ने सहकारी बीमा समिति के गठन में भी बढ़-चढ़कर हिस्सा लिया। साथ ही आगे चलकर सहकारी कामगार समिति (Co-operative Workers Society) की स्थापना में भी उसका बहुमूल्य योगदान रहा.


title: रोशडेल पायनियर्स

text: कूपर को सहकारिता के सैद्धांतिक पक्ष का भी पर्याप्त ज्ञान था। इस विषय पर अपनी पकड़ तथा अपने अनुभव का प्रदर्शन करते हुए उसने एक पुस्तक की रचना भी की. उस पुस्तक का शीर्षक है—हिस्ट्री आ॓फ दि रोशडेल डिस्ट्रिक्ट कोर्न मिल’. यह पुस्तक तत्कालीन इंग्लैंड के कारखानों में कामगारों की स्थिति को समझने का एक आदर्श माध्यम है। उससे यह भी पता चलता है कि औद्योगिकीकरण का वह दौर कितना अव्यवस्थित एवं श्रमिक-विरोधी था। विलियम कूपर का निधन 31 मार्च 1868 को हुआ, उस समय उसकी आयु मात्र छियालिस वर्ष थी। विलियम कूपर को ऋद्धांजलि देते हुए सहकारिता के मुख्य समाचारपत्र ‘दि को-आ॓परेटर’ ने लिखा कि—


title: रोशडेल पायनियर्स

text: ‘जैसी दिखाई देती थी, वह उसकी मौत नहीं थी। बल्कि वह पवित्र जीवन की ओर बहा ले जाने वाली दिव्य श्वांस थी। वह एक इंसान द्वारा देवताओं की महान नगरी में अपनी स्वतंत्र पहचान बनाने की कोशिश है, भले ही हम जैसे साधारण लोग उसको मौत का नाम देते रहते हैं।’10


title: रोशडेल पायनियर्स

text: छोटे से जीवन में बड़े कार्य कर जाने वाले दुनिया में जो गिने-चुने इंसान जन्में हैं, विलियम कूपर का उन्हीं आदरणीयों में से एक है। मिल्स एश्वर्थ व्यवसाय से बुनकर मिल्स एश्वर्थ (Miles Ashworth) की ओवेन एवं लुईस ब्लेंक के विचारों में पूरी आस्था थी। लेकिन राजनीतिक रूप से वह एक चार्टिस्ट था तथा संगठन के कार्य में उसको प्रवीणता प्राप्त थी। रोशडेल इक्वीटेविल पायनियर्स सोसाइटी का सदस्य बनने से पहले उसने कुछ दिनों तक एक कारखाने में चैकीदार की नौकरी भी की थी। समिति के गठन के लिए लोगों को प्रोत्साहित करने वालों में वह सबसे आगे था। इसलिए समिति के गठन के समय पहला अध्यक्ष मिल्स एश्वर्थ को ही बनाया गया। उसने अपने दायित्व का विधिवत निर्वाह किया। समिति का ही एक और सदस्य सेमुअल एश्वर्थ, मिल्स का ही बेटा था। मिल्स एश्वर्थ की मृत्यु 13 अप्रैल 1868 को हुई, उस समय उसकी आयु 76 वर्ष थी। मिल्स को रोशडेल पायनियर्स के कब्रिस्तान में दफनाया गया था। सहकारी क्षेत्र उसके योगदान को भुला पाना संभव नहीं है।


title: रोशडेल पायनियर्स

text: अपने साथियों की भांति जेम्स स्मिथ भी ऊन छांटने के कारखाने में नौकरी करता था। वह एक समाजवादी विचारक था, जिसकी आंखों में रात-दिन आमूल परिवर्तन का सपना कौंधता रहता था। बहुमुखी प्रतिभा का धनी स्मिथ मेहनती भी खूब था। रोशडेल पायनियर्स के गठन के दौरान सदस्यों को उससे जोड़ने, उनके दिमाग में साहचर्य के प्रति अनुराग पैदा करने वालों में स्मिथ सर्वोपरि था। इसलिए समिति के गठन के समय से ही उसको महत्त्वपूर्ण भूमिकाएं सौंपी जाती रहीं. वह समिति के कार्य में रात-दिन जुटा रहता था। उसकी सेवाओं को देखते हुए उसको निदेशक, अध्यक्ष, महासचिव, ट्रस्टी जैसे महत्त्वपूर्ण पदों की जिम्मेदारी सौंपी जाती रही, जिसका उसने भली-भांति निर्वाह किया। सदस्यों के बीच सहकार की भावना जगाने और शांति एवं सौहार्द कायम करने के लिए सतत कार्यशील रहने वाले जेम्स स्मिथ की मृत्यु मात्र 50 वर्ष की अवस्था में, 27 मई 1869 को हुई. उसको रोशडेल के कर्बिस्तान में दफनाया गया। रोशडेल के उपभोक्ता भंडार को अपनी स्थापना के प्रारंभिक वर्षों में ही मिली अप्रत्याशित सफलता के पीछे जेम्स स्मिथ के परिश्रम का बहुत बड़ा योगदान था। विडंबना यह है कि जिस आंदोलन की नींव जमाने में स्मिथ का हाथ था, उसकी सफलता के बहुत कम आयाम वह अपने छोटे-से जीवन में देख सका. बावजूद इसके प्रारंभिक रोशडेल पायनियर्स के संस्थापक सदस्यों में उसका योगदान अविस्मरणीय था।


title: रोशडेल पायनियर्स

text: स्क्राक्रा॓फ्ट बहुत मामूली व्यक्ति था। फेरी लगाकर माल बेचने वाला. गरीब और सीधा-सादा. राजनीति में उसकी जरा भी रुचि नहीं थी। बावजूद इसके वह कुशल वक्ता था तथा लोगों को प्रभावित करने का गुर उसको आता था। उसका ज्ञान बहुआयामी था। लोग अक्सर उससे मिलने के लिए आते रहते थे। उस समय वे उससे स्थानीय मसलों के अलावा धर्म, राजनीति तथा सामाजिक मुद्दों पर चर्चा करते थे। वह देर रात तक उनके बीच बैठकर बात-चीत करता रहता था। उसकी बतकही का जादू कि लोग अपनी भूख-प्यास सबकुछ भुला देते थे। एक मंजे हुए विद्वान की भांति स्क्राक्रा॓फ्ट अपने सानिध्य में बैठे लोगों की प्रत्येक जिज्ञासा का समाधान करने की कोशिश करता. कभी-कभी बात बहस तक भी पहुंच जाती थी। कई बार धार्मिक मान्यताओं पर चर्चा प्रारंभ हो जाती थी। स्क्राक्रा॓फ्ट के पास गंभीर आलोचकीय दृष्टि थी, जो धार्मिक चर्चाओं के दौरान अक्सर मुखर हो जाती थी। वह धर्म में आडंबरवाद का घोर विरोधी था। अतएव धार्मिक चर्चाओं के दौरान अक्सर वह चर्च के आडंबरवाद की बखिया उधेड़ने लगता था। उस समय वहां पर उपस्थित धार्मिक रूप से आस्थावान व्यक्ति लंबी-लंबी बहसों पर भी उतर आते थे। लेकिन स्क्राक्रा॓फ्ट का धर्म संबंधी ज्ञान दार्शनिकता से लबरेज था। वह अपने आलोचकों की हर बात का तार्किक उत्तर देने का प्रयास करता. इस तरह की बहसों में उसको हरा पाना असंभव था। वस्तुतः मानववादी होने के नाते स्क्राक्रा॓फ्ट की धर्म-संबंधी व्याख्याएं जनसामान्य के पक्ष में जाती थीं। जिन लोगों के बीच वह रह रहा था, उन्हें इसी प्रकार के जादुई नेतृत्व की आवश्यकता थी। वास्तव में उसकी विचारधारा मानवीयता के अनुकूल थी। इसलिए वह पास आए लोगों के साथ देर तक बहस कर सकता था।


title: रोशडेल पायनियर्स

text: प्रथम अठाइस के बीच जा॓न का॓लियर शायद सर्वाधिक सुशिक्षित सदस्य था। वह समाजवादी विचारधारा में आस्था रखने वाला एक प्रशिक्षित इंजीनियर था। का॓लियर के दादा, जा॓न का॓लियर (टिम बाबिन) स्वयं बहुत अच्छे लेखक थे। वे रोशडेल के निकटवर्ती स्थान मिलनरो के रहने वाला, लगभग बातूनी व्यक्ति थे। गद्य और पद्य दोनों ही विधाओं में उनका अच्छा दखल था। 1744 तथा 1750 के बीच उन्होंने कई पुस्तकों की रचना की थी। उनकी शैली व्यंग्यात्मक थी। जिसका असर लंबा होता था। लोग उनकी ओर खिंचे चले आते थेµस्त्री और पुरुष दोनों. 1786 में उनकी मृत्यु हुई थी। उनके मजाकिया स्वभाव का अनुमान इस कविता से लगाया जा सकता है, जो उन्होंने अपनी मृत्यु के मात्र दस मिनट पहले लिखी थी। उनकी मृत्यु के उस कविता को उनके समाधिलेख के रूप में उनकी कब्र पर खुदवा दिया. कविता का आशय है—  ‘यहां जा॓न अपनी नन्ही कविता के साथ लेटा हुआ है। उसके साथ गाल से गाल सटाए हुए. चैंकिए मत कि उनके बीच गहरा समझौता हो चुका है। अब न जा॓न को किसी शरबत की आवश्यकता है, न उसकी प्रेमिका को चाय की.’11  जा॓न का॓लियर पर अपने दादा की विचारधारा का असर पड़ा था। समाजवाद के प्रति अपनी आस्था के ही कारण वह रोशडेल पायनियर्स के संपर्क में आया। दादा की भांति जा॓न का॓लियर भी अद्भुत वक्तव्य कला का धनी था। रोशडेल पायनियर्स द्वारा उपभोक्ता भंडार की स्थापना से लेकर उसके आगे के प्रगति अभियानों में जा॓न का॓लियर का योगदान अत्यंत बहुमूल्य था। उसकी मृत्यु 24 नवम्बर 1883 को हुई. उस समय उसकी आयु 75 वर्ष थी। उसको रोशडेल की कब्रगाह में ही दफनाया गया।


title: रोशडेल पायनियर्स

text: डेविड ब्रूक पेशे से ब्ला॓क पेंटर तथा विचारधारा से चार्टिस्ट था। यहां हम बता दें कि इंग्लेंड में 1830 से लेकर 1840 के बीच राजनीतिक कार्यकर्ताओं का एक संगठन आंदोलनरत था। संगठन से जुड़े कार्यकर्ताओं की मांग आधुनिक लोकतांत्रिक सिद्धांतों के अनुरूप थीं। वे सत्ता में सभी की साझेदारी की मांग कर रहे थे। उनकी सबसे पहली मांग थी कि प्रत्येक नागरिक को वैद्य मतदान के आधार पर संसद में जाने का अधिकार होना चाहिए. प्रारंभ में सराकार को यह मांग बहुत नागवार गुजरी थी। परिणामस्वरूप अनेक चार्टिस्ट को सजा काटने के लिए आस्ट्रेलिया भेज दिया गया था। ‘चार्टिस्टस’ आंदोलनकारियों की मांग को आगे चलकर जान स्टुअर्ट मिल आदि व्यक्ति स्वातंत्रय के समर्थक विचारकों का समर्थन मिला, जिससे वह आंदोलन नए सिरे और नए नाम से आगे बढ़ सका.


title: रोशडेल पायनियर्स

text: डेविड ब्रूक ईमानदार तथा उत्साही कार्यकर्ता था। उसकी मेहनत एवं लगन को देखते हुए उसको समिति के उपभोक्ता भंडार के लिए सामान की खरीद का दायित्व सौंपा गया था। वह एक जिम्मेदारी का काम था। खासकर उन प्रारंभिक दिनों में जब उपभोक्ता भंडार को ‘बुनकरों की दुकान’ कहकर उससे जुड़े लोगों का मजाक उड़ाया जाता था। माल की खरीद के लिए ब्रूक को जगह-जगह जाना पड़ता था। वहां दुकानदार और उत्पादक आदि मिलकर बू्रक का मजाक उड़ाते, उसको हतोत्साहित करने का प्रयास करते थे। ब्रूक बिना आपा खोये धैर्यपूर्वक अपने काम में लगा रहता था। ब्रूक की आस्था समाजवादी विचारधारा में थी और वह चाहता था कि मजदूर वर्ग स्वावलंबी हो और बिना किसी की कृपा के, सिर्फ अपनी मेहनत द्वारा विकास करें.


title: रोशडेल पायनियर्स

text: वह अपनी ठीक-ठाक नौकरी छोड़कर समिति के साथ जुड़ा था और कहीं भी सात से आठ शिलिंग प्रतिदिन बहुत आसानी से कमा सकता था। लेकिन रोशडेल पायनियर्स का कार्य उसने केवल अपनी आत्मतुष्टि के लिए, यह कहकर स्वीकारा था कि जब तक समिति अपने प्रत्येक सदस्य को कम से कम तीन पेनी प्रतिघंटे की दर से वेतन देने में समर्थ नहीं हो जाती, तब तक वह बिना किसी मौद्रिक लाभ के अपनी सेवाएं प्रदान करता रहेगा. उसने कई वर्ष तक समिति की सेवा की. पांच वर्ष तक वह रोशडेल पायनियर्स के उपभोक्त भंडार में खरीद विभाग का कार्यालय अध्यक्ष बना रहा. उसने अपना सारा जीवन भीषण आर्थिक अभाव के बीच बिताया था। ब्रूक का निधन 79 वर्ष की अवस्था में, 24 नवम्बर 1882 को हुआ। लेकिन उन सुंदर, सजीले और महकीले फूलों की भांति जो गुमनामी के अंधियारे में खो जाने को अभिशप्त होते हैं, ब्रूक द्वारा समिति की कामयाबी तथा सदस्यों के बीच आपसी सौहार्द एवं सामाजिकता बनाए रखने के लिए किए गए कार्य को लगभग विस्मृत कर दिया गया। 12


title: रोशडेल पायनियर्स

text: चार्ल्स हावर्थ की भांति अब्राहम ग्रीनवुड (Abraham Greenwood) भी बुनकर परिवार से संबद्ध था। उसका जन्म 1824 में हुआ था। पिता कंबल बनाने का कार्य करते थे। स्वयं ग्रीनवुड ने भी छबीस वर्षों तक ऊन की छंटाई का कार्य किया था। वह कई वर्षों तक चार्टर एसोसिएशन का सचिव रह चुका था। 1848 में रोशडेल पायनियर्स से जुड़ने से पहले वह ‘पीपुल्स इंस्टीट्यूट’ में पुस्कालयाध्यक्ष था। वह विलियम किंग तथा राबर्ट ओवेन के कार्य से प्रभावित था। उन्हीं के संपर्क में आने से सहकारी आंदोलन में उसकी आस्था जगी थी। इसलिए रोशडेल पायनियर्स से जुड़ने के साथ ही उसने सहकारिता के विस्तार के लिए पूरे मनोयोग से कार्य किया था। ग्रीनवुड की अध्यापन में रुचि थी, इसीलिए समिति द्वारा प्रदत्त दायित्वों के अतिरिक्त वह बाकी सदस्यों को पढ़ाने में भी रुचि लेता था। सप्ताह के अंत में एक दिन वह समिति के सदस्यों को पढ़ाने का काम करता था। राजनीति अर्थशास्त्र से उसका विशेष लगाव था।


title: रोशडेल पायनियर्स

text: अब्राहम ग्रीनवुड की मेधा एवं सहकार के प्रति उसके सक्रिय लगाव के कारण ही उसको रोशडेल सोसाइटी ऑफ इक्युटेविल पायनियर्स (Rochdale Society of Equitable Pioneers) के संस्थापक सदस्यों में शामिल किया गया था। समिति के सदस्य के रूप में ग्रीनवुड ने सौंपे गए दायित्वों का निर्वाह पूरी लग्न एवं ईमानदारी से किया। उसके माध्यम से समिति ने अपनी कई विस्तार योजनाओं को कामयाबी के साथ पूरा किया। इसलिए आगे चलकर जब कंज्युमर होलसेल सोसाइटी की स्थापना की गई तो उसकी अध्यक्षता के लिए ग्रीनवुड को ही चुना गया। वह रोशडेल कार्न मिल का संस्थापक और अध्यक्ष भी रहा. सन 1874 से 1898 के बीच उसने रोशडेल होलसेल सोसाइटी के कैशियर और प्रबंधक जैसे दायित्वों का भी वहन किया। इन सारी जिम्मेदारियों को संभालकर ग्रीनवुड ने सहकारिता के विचारों के प्रति निष्ठा के साथ अपनी प्रबंधन क्षमता का भी परिचय दिया था। इसीलिए समिति के भीतर उसको एक से बढ़कर एक, महत्त्वपूर्ण जिम्मेदारियां सौंपी जाती रहीं. आगे चलकर रोशडेल पायनियर्स ने जब बीमा व्यवसाय के क्षेत्र में प्रवेश किया तो सर्वसम्मिति से ग्रीनवुड को ही बीमा कंपनी की बागडोर सौंपी गई। उसको नवगठित बीमा कंपनी का अध्यक्ष बनाया गया।


title: रोशडेल पायनियर्स

text: सहकारिता के प्रचार-प्रसार उसके विचार एवं सिद्धांतों को आमजन तक ले जाने तथा लोगों को उसके प्रति प्रेरित करने के लिए उसने सहकारी समाचार नामक संचार सेवा की शुरुआत की थी। उसने को-आ॓परेटिव न्यूज सेवा के अध्यक्ष का दायित्व भी संभाला. वह पचीस वर्षों तक न्यूज पेपर सोसाइटी का अध्यक्ष भी रहा. उस पद पर रहते हुए भी उसने सहकारिता आंदोलन को आगे ले जाने का कार्य किया। ग्रीनवुड की समाजवादी विचारधारा में आस्था थी। लोककल्याण एवं समाजसेवा से जुड़े कार्यों में उसका मन लगता था। उसकी मृत्यु सन 1911 में हुई. सहकारिता आंदोलन विश्वपटल पर अगर अपनी पहचान बना पाया तो उसके पीछे ग्रीनवुड जैसे समर्पित को-आ॓परेटरों का भी भारी योगदान रहा है।


title: रोशडेल पायनियर्स

text: जा॓न हिल्टन, विलियम कूपर की भांति हालांकि रोशडेल पायनियर्स के संस्थापक सदस्यों में से नहीं था। परंतु समाजवादी-सुखवादी विचारधारा को लोकप्रिय बनाने वालों में उसका योगदान अविस्मरणीय है। उसका जन्म सन 1824 ईस्वी में हुआ था। वह एक प्रतिबद्ध विचारक तथा समाज में आमूल परिवर्तन का पक्षधर आंदोलनकर्मी था। मजदूरों पर उसका प्रभाव था। उनकी समस्याओं के निदान के लिए वह सतत प्रयासरत रहता था। इसीलिए 1864 में जब रोशडेल होलसेल को-आ॓परेटिव सोसाइटी प्रारंभ की गई तो जा॓न हिल्टन को उसकी सदस्यता के लिए आमंत्रित किया गया। जा॓न हिल्टन ने अपने दायित्व को खुशी-खुशी निभाया. वह मेडिल्टन एवं टांग सोसाइटी का भी संस्थापक सदस्य रहा. वह एक सफल लेखक था। वह पूंजीवाद के बढ़ते वर्चस्व को सामान्यजन के हितों के प्रतिकूल मानता था। विशेषकर उसकी पूंजीवाद की वह विचारधारा जिसके आधार पर वह मनुष्य को महज एक कामोडिटी मानकर आचरण करती है, जिसकी उपयोगिता दूसरी कामोडिटीज के सेवन की मात्र से तय होती है। अपने लेखों में हिल्टन इस पूंजीवादी प्रवृत्ति का जमकर विरोध किया था। उसकी विचारधारा मार्क्सवादियों से मेल खाती थी। 1899 में जब उसकी मृत्यु हुई तब तक सहकारिता का विचार बहुत आगे बढ़ चुका था।


title: रोशडेल पायनियर्स

text: सतरहवीं शताब्दी तक इंग्लेंड में पूंजीवाद अपनी जड़ जमा चुका था। उसके कारण वहां की अर्थव्यवस्था में तेज उछाल आया था। मगर साथ ही अनेक समस्याएं भी उत्पन्न होने लगी थीं। उनमें एक तो बेरोजगारी की समस्या थी। मशीनों ने गुणवंत शिल्पकारों से काम छीनकर उन्हें दर-दर भटकने को विवश कर दिया था। दूसरी बड़ी समस्या थी मजूदरों के शोषण की. मालिक लोग कम से कम मजदूरी के बदले जीतोड़ मेहनत कराना चाहते थे। उसके सभी कानूनों का एक ही मंतव्य था—शोषण, शोषण और शोषण, जनसामान्य का ज्यादा से ज्यादा शोषण. पूंजीवाद के दुष्प्रभावों से चिंतित डा॓. विलियम किंग ने उसको एक सामाजिक बुराई मानते हुए लिखा था—


title: रोशडेल पायनियर्स

text: ‘इस व्याधि से बचा जा सकता है, उपचार हमारे हाथों में है और वह उपचार है—सहकारिता.13


title: रोशडेल पायनियर्स

text: जब शोषण और अनाचार था तो उसके विरुद्ध प्रतिक्रिया भी स्वाभाविक थी। विरोध के स्वर 1830 से उठने प्रारंभ हुए थे, किंतु पूंजीवाद का पहला संगठित विरोध चार्टिस्ट आंदोलनकारियों की ओर से हुआ। चार्टिस्ट आंदोलनकारी वस्तुतः शिक्षित और नौकरीपेशा वर्ग से थे, जो तत्कालीन व्यवस्था में स्वयं को आहत एवं उपेक्षित अनुभव कर रहे थे। इस आंदोलन का नामकरण विलियम लोवेट (1800-1877) द्वारा 1838 में एक नागरिक अधिकारपत्र (People’s Charter) जारी करने के साथ हुआ था। चार्टिस्ट आंदोलनकारी आर्थिक-राजनीतिक समानता और लोकतंत्र के समर्थक थे। अपने नागरिक अधिकारपत्र में उन्होंने जनसामान्य को मतदान का अधिकार दिए जाने, मतदान क्षेत्रें के एकसमान बंटवारे, निर्वाचित सदन, व्यक्तिगत संपत्ति का उन्मूलन, उम्मीदवारों के लिए न्यूनतम शिक्षा निर्धारित करने, सभी को चुनाव लड़ने का अधिकार देने जैसे कई मांगें की थीं। ओ’ कोनर (F. O’Connor) के नेतृत्व में देशव्यापी हड़तालों के माध्यम से आंदोलनकारियों ने ब्रिटिश सरकार पर दबाव बनाने का असफल प्रयास किया था। तब सरकार दमन पर उतर आई. अनेक चार्टिस्ट आंदोलनकारियों को आस्टेªलिया में कैद कर लिया गया। सरकार के विरुद्ध मुकदमों में भी चार्टिस्ट आंदोलनकारियों को पराजय का मुंह देखना पड़ा. अंततः 1848 में वह आंदोलन दम तोड़ने लगा.


title: रोशडेल पायनियर्स

text: सन 1830 में ही आर्थिक आत्मनिर्भरता के माध्यम से जनसाधारण का सम्मान वापस लाने का प्रयास सहयोगी उद्यमों के माध्यम से हो चुका था। लेकिन अनुभव तथा जागरूकता के अभाव में हावर्थ तथा उसके सहयोगियों द्वारा 1830 में गठित पहली सहकारी समिति ‘रोशडेल फ्रेंडली को-आ॓परेटिव सोसाइटी’ को असफलता का मुंह देखना पड़ा. पहला अनुभव ही कड़वा रहा था। ऐसे में इस बात की संभावना कम ही थी कि दुबारा फिर उसी प्रकार का कदम उठाया जाता. लेकिन जैसा कि पहले की कहा जा चुका है, पूंजीवाद के दुष्प्रभावों के चलते मजदूरों की हालत बहुत खराब हो चली थी।


title: रोशडेल पायनियर्स

text: उत्तरोत्तर कठिन होते जाते जीवन में परेशानियों से मुक्ति का एक रास्ता यह भी हो सकता था कि समस्याओं के साथ जीवन से भी पलायन कर लिया जाए. अगर ऐसा होता तो समय उन लोगों को धिक्कारता. इतिहास उनीसवीं शताब्दी की संभवतः सबसे बड़ी उपलब्धि से वंचित रह जाता था। ऐसा सचमुच हो जाता तो जीवन में संभावनाओं की उपस्थिति और उनकी चामत्कारिक देन से लोगों का भरोसा ही उठ जाता. लेकिन आगे जो हुआ वह संभावनाओं से भी एकदम परे, अकल्पित और अप्रत्याशित था। इसके लिए उन्हें प्रेरणा देने, राह दिखाने और उनकी हिम्मत बढ़ाने के लिए मनुष्यता के इतिहास में बहुत कुछ था। अमेरिका के शेकर साहचर्यवादियों का एक गीत है—


title: रोशडेल पायनियर्स

text: ‘जो भी सबसे ऊंचे शिखर तक पहुंचना चाहता है, उसको सर्वप्रथम सबसे नीचे मौजूद व्यक्ति की ओर देखना चाहिए. और फिर सबसे नीचे मौजूद व्यक्ति को साथ लेकर सर्वोच्च शिखर तक पहुंचने के लिए चढ़ाई प्रारंभ कर देनी चाहिए.’14


title: रोशडेल पायनियर्स

text: पहली समिति अपनी व्यवस्थागत कमजोरियों तथा कानूनी शिथिलताओं के कारण असफल हुई थी। इनमें प्रमुख कारण थे, उधार बिक्री का प्रावधान तथा नियमों की अस्पष्टता. मजदूरों की दयनीय आर्थिक स्थिति को देखते हुए की गई व्यवस्था के अनुसार सदस्यों को समिति के उपभोक्ता भंडार से एक सप्ताह का उधार दिया जाता था। उनसे यह अपेक्षा की जाती थी कि सप्ताह के अंत में उधार की रकम का भुगतान कर देंगे. इस व्यवस्था के पीछे पर्याप्त तर्क भी थे। क्योंकि सदस्यों को सप्ताह के अंत में वेतन प्राप्त होता था। किंतु व्यावहारिक रूप में यह व्यवस्था बहुत दिनों तक नहीं चल पाई. परिस्थितियों के चलते सप्ताह के अंत में भुगतान की वापसी अपेक्षा से बहुत कम हो चली थी। नियमों की अस्पष्टता के कारण ऐसे मामलों में उधार न लौटाने के दोषी सदस्य को न्यायालय में चुनौती दे पाना भी लाभकर नहीं था। परिणाम यह हुआ कि समिति को व्यापार में घाटा होने लगा. उसका बहुत-सा धन उधार में डूब गया। हावर्थ को व्यक्तिगत रूप में बहुत नुकसान उठाना पड़ा. कुछ ही दिनों पश्चात वह समिति भंग हो गई।


title: रोशडेल पायनियर्स

text: उस समय तो किसी ने नहीं सोचा था कि इतना नुकसान उठाने के पश्चात हावर्थ या उसके साथी दुबारा वैसा ही प्रयास करने पर विचार करेंगे. लेकिन भीषण गरीबी तथा बाजार के माहौल ने उन्हें दुबारा वैसा सोचने पर विवश कर दिया. या कहें कि उनके सामने ‘करो या मरो’ की स्थिति थी। बाजार में एक और तो महंगाई बढ़ती जा रही थी, ऊपर से मिलावट. मजदूरों की दुर्दशा का कहीं अंत नहीं था। 1843 की गर्मियों की बात है। सुप्रसिद्ध उपन्यासकार चार्ल्स डिकेन्स जो उन दिनों 31 वर्ष के सुदर्शन युवक थे, लंकाशायर की यात्र पर निकले. उद्देश्य था अनुभव बटोरना. देखना चाहते थे कि उत्तरी इंग्लेंड, जो उद्योग के क्षेत्र में विश्व-भर में नाम कमा रहा है, वहां पर आम जनजीवन कैसा है। उन्होंने मेनचेस्टर की मजदूर बस्तियों की यात्र की, यह जानने के लिए कि अपने मालिकों के लिए साल में करोड़ों पाउंड का मुनाफा कमाने वाली कपड़ा मिलों के मजदूर किन परिस्थितियों में रहते हैं।


title: रोशडेल पायनियर्स

text: डिकेन्स ने वहां जो देखा वह देह तो देह आत्मा तक को सुन्न कर देने वाला था। मजदूर बस्तियों में भूख एवं गरीबी के नंगे नांच ने डिकेन्स को हतप्रभ कर दिया. उन्होंने देखा कि औद्योगिक क्रांति का हृदय-प्रदेश माने जाने वाले उस क्षेत्र में जीवन कितना मुश्किल और अमानवीय है। मानो पूरे इंग्लेंड को दो हिस्सों में बांट दिया गया हो. उसके एक ओर तो बड़े-बड़े धन्नासेठों, पूंजीपतियों, उद्योगपतियों और कमाऊ नौकरशाहों का इंग्लेंड है, तो दूसरे इंग्लेंड में भूखे, नंगे, विपन्न और बीमार स्त्री-पुरुषों का बसेरा है। अगले ही दिन अथेनयिम क्लब में नौकरशाहों तथा कारखाना मालिकों की उपस्थिति में उन्होंने वहां उपस्थित मजदूरों का आवाह्न करते हुए कहा कि उन्हें अपनी इस अज्ञानता और अपराध-ग्रंथि से बाहर आ जाना चाहिए कि वे गरीबी और अपराध के बेवस जन्मदाता हैं। उन्होंने नौकरशाहों और कारखाना मालिकों से भी अपील की थी कि श्रमिकों की हालत में सुधार लाने के लिए वे आपसी कर्तव्यों तथा जिम्मेदारियों का परस्पर आदान-प्रदान करें.


title: रोशडेल पायनियर्स

text: मजदूर बस्तियों में छायी गरीबी ने डिकेन्स को इतना व्यथित कर दिया था कि ट्रेन द्वारा लंदन वापस लौटते हुए उन्होंने अपनी पुस्तक ‘दि क्रिसमस कैरोल’ की अभिकल्पना की. एक सप्ताह बाद ही उन्होंने वह पुस्तक लिखनी प्रारंभ कर दी. उसके लगभग छह महीने के बाद, दिसंबर 19, 1843 को वह पुस्तक प्रकाशित होकर आई, जिसने पूरे इंग्लेंड के बुद्धिजीवियों को झकझोर कर रख दिया. लोग मजदूरों की स्थिति के बारे में सोचने को विवश हो उठे—


title: रोशडेल पायनियर्स

text: ‘क्रिसमस का उस जैसा उल्लास पहले कभी नहीं हुआ था’15 डेविड जे. थांपसन उस स्थिति के बारे में लिखते हैं। लंदन लौटने के बाद चार्ल्स डिकेन्स ने अपने आंख, नाक तथा कान यह जानने पर लगा दिए थे कि मेनचेस्टर और लंकाशायर की मजदूर बस्तियों के उत्थान के लिए पूंजीपति और सरकार कितने चिंतित हैं तथा मजदूर अपने शोषण एवं उत्पीड़न का कितना और किस तरह सकारात्मक विरोध कर पाते हैं। चार्ल्स डिकेन्स की पहली रचना ‘दि क्रिसमस कैरोल’ लगभग जीवनी थी। उसमें डिकेंस ने यह कल्पना कि थी एक पिता अपनी गरीबी से बेहद तंग आ चुका है। कर्ज न चुका पाने के कारण सजा काटते हुए भी वह अपने परिवार के प्रति चिंचित और परेशान है। उपन्यास का मुख्य पात्र बा॓ब क्रेस्टी (Bob Cratchit) नाम के अत्यंत गरीब मजदूर को बनाया गया था, जो अपने मालिक के लिए कमरतोड़ परिश्रम करता है, फिर भी वह अपने परिवार का भरण-पोषण कठिनाईपूर्वक ही कर पाता है। बा॓ब का एक बेटा नन्हा टिम है जो बहुत बीमार और चलने-फिरने से असमर्थ है। बा॓ब का मालिक धनी स्क्रूज (Scrooge) है, हद से ज्यादा कंजूस. उसके जीवन का मुख्य लक्ष्य अपने लिए अधिक से अधिक धन इकट्ठा करना है। उसको उन भूखे-बीमार मजदूरों और उनके परिवारों की कतई फिक्र नहीं है, जिनके परिश्रम के दम पर उसके कारखाने सोना उगलते हैं।


title: रोशडेल पायनियर्स

text: पुस्तक के बहाने डिकेन्स द्वारा गढ़ा गया रूपक तेजी से बदलते ब्रिटिश समाज पर तीखा कटाक्ष था, जिसका एक सिरा बेहद चमकदार और चकाचैंध से युक्त था, उसपर मुट्ठी-भर लोगों का अधिपत्य था। जबकि दूसरे सिरे पर हजारों-लाखों उत्पीड़ित-शोषित जन थे, जीवन की मामूली सुविधाओं के लिए तरसते हुए. कार्ल मार्क्स इसी वर्ग को सर्वहारा कहकर पुकारता था। कड़ी मेहनत के बावजूद उन्हें न भरपेट रोटी मिलती थी, न तन ढकने को कपड़ा. पुस्तक के बहाने लेखक ने मजदूर जीवन की विसंगतियों को पूरी दुनिया के सामने लाने का प्रयास किया था, जिसमें उन्हें भरपूर कामयाबी प्राप्त हुई. डिकेन्स की यह पुस्तक आगे चलकर सामाजिक अध्ययन के लिए प्रमुख दस्तावेज बनी. उससे तेजी से उभरते औद्योगिक समाज की विसंगतियां लोगों के सामने आने लगीं. डिकेन्स द्वारा गढ़ा गया पात्र बा॓ब क्रेस्टी समाज के गरीब, ऋणग्रस्त, उत्पीड़ित और शोषित मजदूर का प्रतीक बन गया तथा कुटिल स्क्रूज को कंजूसी का पर्याय मान लिया गया। जनमानस में स्क्रूज जैसे मालिकों के प्रति संचित आक्रोश को मुखर अभिव्यक्ति मिलने लगी. इसके साथ ही एक और मुख्य बात मजदूरों को यह समझ में आने लगी कि अपनी बेहाली और दुर्दशा के वे या उनका भाग्य जिम्मेदार नहीं हैं, बल्कि उसकी जिम्मेदार वह व्यवस्था है, जो पूंजी को सीमित हाथों में कैद करने का अवसर देती है। वे समझने लगे कि इस अवस्था से उभरने के लिए उन्हें स्वयं ही प्रयास करने होंगे.


title: रोशडेल पायनियर्स

text: डिकेन्स के मेनचेस्टर दौरे से पहले ही बा॓ब क्रेस्टियों का एक समूह अपने परिजनों के साथ, वहां से मात्र सतरह किलोमीटर दूर रोशडेल में अपनी समस्याओं से मुक्ति पाने के लिए निंरतर बैठकें करता आ रहा था। बैठकों में मजदूरों की समस्याओं तथा उनसे मुक्ति के बारे में विचार होता था। उसी बैठक में एक दिन जा॓न कार्सव ने सहकारी समिति के गठन का सुझाव दिया. उस सुझाव पर सभा की सहमति भी बन गई। यह 1843 की सर्दियों की बात है। बा॓ब के प्रस्ताव पर विचार के लिए एक और सभा का आयोजन किया गया, वह बैठक क्रिसमस से कुछ ही दिन पहले रोशडेल में टोड लेन के निकट बीवर्स आर्मस, चीतम स्ट्रीट, के पते पर वह बैठक आयोजित हुई. सभा में मौजूद सभी लोगों ने सर्वसम्मिति से निर्णय लिया कि कारखाना मालिकों की अनुकंपा की प्रतीक्षा में निरंतर दुःख सहने से अच्छा है, अपने ही विवेक एवं श्रम के आधार पर प्रयास शुरू किए जाएं. पूंजीपति मदद के लिए आगे आएंगे, मजदूरों का यह विश्वास तो कभी का टूट चुका था। उस सभा में सहकारी समिति बनाने के निर्णय को अनुमति मिल गई। जिसका मुख्य उद्देश्य बनाया गया ग्राहकों को शुद्ध, पवित्र पूरे माल की आपूर्ति. वह 15 अगस्त 1844 का दिन था। बाकी दिनों से कहीं अधिक पवित्र और उम्मीदों से भरा हुआ।


title: रोशडेल पायनियर्स

text: सहकारी समिति की बात करना, उसके विचार को आगे चलाना अलग बात थी, उसके लिए पूंजी का प्रबंध करना अलग बात. मगर जहां चाह वहां राह. मजदूरों ने बैठक के दौरान निर्णय किया कि प्रत्येक मजदूर को जो समिति का सदस्य बनना चाहता है, समिति के कोष में न्यूनतम एक डा॓लर का निवेश करना होगा. एक-एक पेनी के लिए कमरतोड़ परिश्रम करने वाले मजदूरों के लिए डा॓लर की रकम बहुत बड़ी थी। तब यह सुझाव भी आया कि इसके लिए कारखाना मालिकों से उधार लिया जाए. जो उधार देने में आनाकानी करें, उन्हें हड़ताल या धरना-प्रदर्शन के माध्यम से एडवांस देने के लिए विवश किया जाए. उस समय जो सदस्यगण काम करें वे यह प्रयास भी करें कि हड़ताल पर गए सदस्यों के हिस्से के पैंस भी बचा सकें. हड़ताल की धमकी मिलने पर कुछ कारखाना मालिक एडवांस देने को सहमत हो गए। मगर कुछ ने एकदम इंकार कर दिया. इसपर मालिकों एवं मजदूरों के बीच संघर्ष भी हुआ। इसपर कुछ मजदूर निराश होकर समिति के प्रस्ताव से पीछे हटने लगे. कुछ अभी भी उम्मीद बांधे रहे. प्रत्येक सप्ताह दो पैंस की रकम लक्ष्य को देखते हुए पर्याप्त नहीं थी। हालांकि कुछ कारखाना मालिक उतनी रकम एडवांस के रूप में देने को तैयार थे, जबकि कुछ इस मांग को पूरी तरह नकार चुके थे। आखिर मजदूरों तथा मालिकों के बीच यह समझौता हो सका कि उतनी रकम मालिकों की ओर से मजदूर संगठन को एडवांस के रूप दी जाएगी. जहां से सदस्य उस राशि को उधार के रूप में ग्रहण कर सकते हैं। 16


title: रोशडेल पायनियर्स

text: दो पेंस की रकम उस समय अथिकतर कामगारों की लगभग दो सप्ताह की मजदूरी के बराबर थी। कह सकते हैं कि उन बुनकरों के लिए यह रकम भी मामूली न थी। इसे उगाहने के लिए तीन व्यक्ति नियुक्त किए गए, जो प्रत्येक सोमवार सदस्यों से रकम लाकर खजांची के पास जमा कर देते थे। हालात को देखते हुए एक पाउंड की शेयर निधि जुटाना भी कठिन प्रतीत हो रहा था। सदस्य प्रति सप्ताह दो पैंस जमा करने में भी नाकाम हो रहे थे। कई बार ऐसे भी अवसर आए जब सदस्यों पर निराशा हावी होने लगी थी। उस समय यह विचार भी आया कि समिति के गठन का विचार फिलहाल स्थगित कर दिया जाए तथा विकास के वैकल्पिक उपायों के बारे में सोचा जाए. साथ ही अभी तक जमा की गई रकम, उसके सदस्यों को लौटा दी जाए. कुछ सदस्य तो हताश होकर उस समय तक जमा कराई गई शेयर-निधि वापस भी मांगने लगे थे। 17  यह प्रतिकूल स्थिति थी। लेकिन उम्मीदों एवं घनी निराशाओं के बीच मजदूरों का संघर्ष चलता रहा. इस बीच चार्ल्स हावर्थ बिना समय खोए तेजी से समिति के लिए विधान की रचना में लगा था। विपरीत स्थितियों और आस-निराश के बीच डोलते उस छोटे से समूह के लिए पहला पड़ाव आया 24 अक्टूबर 1844 को, जब हावर्थ द्वारा बनाए गए नियमों को रजिस्ट्रार आ॓फ फैमिली सोसाइटीज द्वारा पंजीकृत कराके, नियमों की उस व्यवस्था को संसद के अधिनियम के अंतर्गत एक स्वायत्त संस्था की पहचान दी गई। इस प्रकार रोशडेल कोआपरेटिव इक्वीटेवल सोसाइटी की नींव रखी गई। जिसने इंग्लेंड में सहकारिता आंदोलन का सूत्रपात किया जो कुछ ही वर्षों में पूरी दुनिया में फैलता चला गया। आगे चलकर सहकारिता आंदोलन में नए सुधार हुए. नए-नए विचार भी आए. मगर उसकी मूल भावना वही रही, जो उन बुनकरों द्वारा पहली सहकारी समिति के गठन के समय दर्शायी गई थी।


title: रोशडेल पायनियर्स

text: और इस प्रकार दिसंबर तक रोशडेल पायनियर्स मिलकर प्रारंभिक 28 पाउंड की पूंजी जमा करने में कामयाब हो गए। उपभोक्ता भंडार के लिए समिति ने टोड लेन स्थित एक पुरानी मिल के मालिक मिस्टर डनलप से बात की. मिल हालांकि वर्षों पहले बंद होकर खंडहर में बदलने लगी थी। तथापि वह उसे किसी समिति को किराये पर देने को तैयार न थे। अंततः एक उपाय निकाला. समिति के ही एक स्थायी सदस्य के नाम पर उस गोदाम के भूतल स्थित 23 फुट चैड़े तथा 50 फुट लंबे स्थान को तीन वर्ष के लिए किराये पर लिखवा लिया गया। किराया रखा गया था—दस पाउंड प्रति वर्ष. आगे चलकर उस स्थान के अगले हिस्से, 23 फुट चैड़े तथा सतरह फुट गहरे स्थल, को दुकान के रूप में प्रयोग में लाया गया। शेष स्थान को भंडार तथा मीटिंग आदि के उपयोग के छोड़ दिया गया।


title: रोशडेल पायनियर्स

text: यहां प्रश्न हो सकता है कि सहकारिता, जिसने आगे चलकर अपनी उपयोगिता उद्योग, व्यापार, सेवा, संस्कृति, कल्याण आदि अनेक क्षेत्रें में प्रदर्शित की, उसकी पहली इकाई का आरंभ उपभोक्ता भंडार के माध्यम से ही क्योंे हुआ? उस समय मजदूरों की अन्य समस्याएं भी गंभीर थीं। सहकारिता आंदोलन के विस्तार एवं उसकी प्रवृत्ति के बारे में विशिष्ट चर्चा तो आगे की जाएगी. यहां यह बता देना ही पर्याप्त होगा कि विभिन्न देशों में सहकारिता का विस्तार उन देशों की सामाजिक, राजनीतिक, आर्थिक स्थितियों के अनुसार ही हुआ। दूसरे शब्दों में एक बार उपयोगिता सिद्ध हो जाने के पश्चात विभिन्न देशों, समाजों ने सहकारिता का उपयोग अपनी तरह से, अपनी आवश्यकताओं के अनुरूप ही किया। लेकिन थोड़े-बहुत परिवर्तन के बावजूद उनका विधान रोशडेल पायनियर्स से प्रेरित ही रहा. यह बात भी दृष्टव्य है कि स्वयं रोशडेल इक्वीटेविल पायनियर्स सोसाइटी की नियमावली का मुख्य ढांचा (Manchester Rational Sick and Burial Society) से प्रेरित-प्रभावित था। 18 रोशडेल पायनियर्स द्वारा उसमें मामूली परिवर्तन किए गए थे। उत्पादकता सहकारिता आरंभ करने के पीछे मुख्य कारण तो यह था कि जनसाधारण दुकानदारों की मनमानी और उनके द्वारा खाद्यपदार्थों में की जाने वाली मिलावट से परेशान था। इसीलिए उपभोक्ता भंडार को मजदूरों में कामयाबी मिलने की संभावना अधिक थी। दूसरे सीमित पूंजी द्वारा वे उद्योगपतियों को चुनौती देने में समर्थ ही नहीं थे।


title: रोशडेल पायनियर्स

text: खरीदे गए सामान के अनुपात में लाभ का विभाजन हावर्थ का मौलिक विचार था। वही आगे चलकर सहकारिता के प्रसार में सहायक बना. इसलिए समिति के विधान में लाभ के न्यायिक बंटवारे का विशद् उल्लेख किया गया था। बावजूद इसके उपभोक्ता भंडार की शुरुआत के पीछे रोशडेल पायनियर्स की आर्थिक लाभ कमाने की इच्छा गौण ही थी। वस्तुतः गरीबी, कुपोषण और बेकारी के अतिरिक्त मजदूरों की मुख्य समस्या थी—घटिया, मिलावट-युक्त खाद्य साम्रगी की उपलब्धता, वह भी औने-पौने दामों में. स्पष्ट है कि रोशडेल के उन मजदूर बुनकरों ने अपनी रोजमर्रा की परेशानियों से मुक्ति के उपाय के रूप में सहकारिता को चुना था। समिति के माध्यम से—


title: रोशडेल पायनियर्स

text: ‘उनका तात्कालिक लक्ष्य था—उचित मूल्य पर श्रेष्ठतर गुणवत्ता के भोज्य-पदार्थों की उपलब्ध्ता, साथ ही कुछ रोजगार तथा सहकारी प्रयासों द्वारा होने वाले लाभ के माध्यम से एक समुदायिक इकाई की स्थापना, जहां पर रहने और काम करने की स्थितियां अपेक्षाकृत बेहतर हों. दूसरे शब्दों में वे एक शैतानी मिल के भीतर अपने लिए नए तीर्थ (येरोशलम) का निर्माण करना चाहते थे।’19


title: रोशडेल पायनियर्स

text: समिति के सदस्यों में चार्ल्स हावर्थ आदि कुछ तो पुरानी रोशडेल फ्रैंडली को-आ॓परेटिव समिति के सदस्य रह चुके थे, जबकि कुछ सदस्य डा॓. विलियम किंग के समाचार पत्र ‘दि को-आ॓परेटर’ के प्रभाव से उससे जुड़े थे। कुछ चार्टिस्ट आंदोलन से ही एक-दूसरे के साथ थे जबकि कुछ मद्यनिषेद्ध आंदोलनों के दौरान आपस में जुड़े थे। ये सभी अपनी परिवर्तनकारी निष्ठा के कारण समिति के संपर्क में आए थे। पेशे के अनुसार भी उनमें विभिन्न व्यवसायों से संबंधित, यथा—दर्जी, मोची, जॉइनर, केबीनेट बनाने वाले, इंजीनियर आदि सम्मिलित थे। तथापि उनमें आधे से अधिक सदस्य कपड़ा उद्योग से जुड़े साधारण कारीगर थे। वे सभी लगभग एकसमान स्थितियों से गुजरे हुए, इसलिए उनकी समस्याएं भी एक जैसी ही थीं। इसके आधार पर यह कहा जा सकता है कि उन अठाइस सदस्यों में न केवल एकता एवं समर्पण का भाव था, बल्कि अपने लक्ष्य के लिए पूरी निष्ठा एवं त्याग के साथ जुटे रहने का साहस भी था। बावजूद इसके लोगों का समर्थन पाने के लिए उन्हें काफी दिनों तक अनेक कठिनाइयों से गुजरना पड़ा था।


title: रोशडेल पायनियर्स

text: उस महत्त्वपूर्ण अवसर को शब्दों में चित्रित करते हुए जार्ज हा॓लस्की, जो रोशडेल पायनियर्स की प्रारंभिक टीम का सदस्य रह चुका था, ने लिखा है—


title: रोशडेल पायनियर्स

text: ‘सहकार को समर्पित कुछ व्यक्ति अंतिम निर्णय करने की चाहत में गोदाम के सीलन और उदासी भरे कक्ष में उत्साहपूर्वक मिले. कि जैसे कोई संसद के विरुद्ध जमा हो रहे षड्यंत्रकारी हों. वे अपनी तैयारी दिखाते हुए इस बात पर बहस कर रहे थे कि अंत में दुकान बंद करने की जिम्मेदारी कौन संभालेगा. उनमें से एक इस काम को पसंद नहीं करता था, तो दूसरे को दुकानदारी के काम से ही नफरत थी। लेकिन उनमें से किसी के पास भी आगे बढ़ने के सिवाय कोई और विकल्प नहीं था। उनमें देर तक कड़वी बहसबाजी चलती रही. लेकिन कुछ देर बाद पूरी टोडलेन उनके ठहाकों से गूंज रही थी।’20


title: रोशडेल पायनियर्स

text: ध्यातव्य है कि उन मजदूरों की दुर्दशा का मुख्य कारण उनकी गरीबी थी। शिक्षा एवं सांस्कारिक प्रशिक्षण का भी उनमें अभाव था। तथापि यह भी सत्य है कि उस समूह को सहकारिता के सैद्धांतिक एवं व्यावहारिक पक्ष की पूरी जानकारी थी। कठिन परिस्थितियों के बावजूद उनके जुड़ाव के प्रमुख कारण आर्थिक न होकर नैतिक थे। प्रकारांतर में इसीलिए सहकार को सभी राष्ट्रों एवं धर्मालंबियों ने आंदोलन के रूप में अपनाने पर जोर दिया, क्योंकि उसमें नकार के स्थान पर समर्थन एवं सहयोग से काम लिया जाता था। उनका संगठन भूख के बजाय आदर्शवाद से प्रेरित था। 21 सहकार उन्हें किसी एक व्यक्ति के कल्याण का न सोचकर पूरे समूह के कल्याण का आश्वासन देता था, इसलिए सामूहिकता की भावना को भी बढ़ाता था। हालांकि इसी तरह की नैतिक व्यवस्थाएं पूर्वी एवं पश्चिमी धार्मिक-नैतिक शास्त्रें में भी मौजूद रही हैं, परंतु पूंजीपतियों ने अपने प्रभाव एवं धन के दुरुपयोग द्वारा उन सभी नैतिक व्यवस्थाओं को शोषण के हथियार के रूप में प्रयुक्त करना आरंभ कर दिया था। सहकार चूंकि प्रत्येक व्यक्ति को सहभागिता के साथ संवाद का अवसर भी उपलब्ध कराता था, इसलिए सहकारिता को उन परिस्थितियों में आदर्श माना गया था।


title: रोशडेल पायनियर्स

text: 1 '...certain working men in Rochdale have practiced the art of self-help, and of keeping the “wolf from the door.'— George Jacob Holyoake in History of The Rochdale Equitable Pioneers.


title: रोशडेल पायनियर्स

text: 2.'...taken their own affairs into their own hands.'— Robert Peel.


title: रोशडेल पायनियर्स

text: 3. '...from all around came reports of weavers clothed in rags, who had sold all their furniture, who worked 16 hours a day yet lived on a diet of oatmeal, potatoes, onion porridge and treacle'— E. P. Thompson, The Making of the English Working Class, (Penguin, Harmondsworth, 1968)— quoted in Johnston Birchall, Co-op: The People’s Business [Manchester University Press, Manchester, UK, 1994), p. 34].


title: रोशडेल पायनियर्स

text: 4. 'No minimum wage existed and salaries were commonly below the equivalent of 10 pence per week in modern terms.'— Ibid


title: रोशडेल पायनियर्स

text: 5. 'Moreover, pollution had increased and public sanitation system was both poor in quality and quantity. In fact, in 1848 the mean life expectancy in Rochdale was only 21 years, six years less than the English national average.'— Ibid, p. 35.


title: रोशडेल पायनियर्स

text: 6. '...to give birth standing up, their arms round two other women, because they had no change of bedclothing; the very people who had spent their lives weaving clothes and blankets for the world had come down to this, rags on their backs and no blankets on their beds.' —Birchall, pp. 35-37.


title: रोशडेल पायनियर्स

text: 7. 'Societies might be formed for the foregoing purpose ‘or for any other purpose which is not illegal.'— The Present Application of the Rochdale Principles of Co-operation (1937). 8. 'The idea of the ‘divi’ came to him one sleepless night – he disturbed his wife’s sleep too, with shouts of: “I’ve got, I’ve got it!'— web material published by Heywood Advertiser,


title: रोशडेल पायनियर्स

text: 9. 'In life he was a useful citizen; a freethinker in religion; in political and social questions an advanced and consistent reformer; a good husband and father; a true, constant, and faithful friend.'— William Cooper’s last tribute quoted from web material by Rochdale Council, UK.


title: रोशडेल पायनियर्स

text: 10. There is no death: what seems so is transition;


title: रोशडेल पायनियर्स

text: 11. Here lies John, and with him Mary,


title: रोशडेल पायनियर्स

text: 12. 'He never flinched from the post assigned to him, although the foreman of the works at which he was employed was a shopkeeper; yet he still served the Store with a fidelity rarely, if ever, surpassed by a true believer in the emancipation of the working classes by their own exertions. He frequently left his own employment, at which he could then earn 7s. to 8s. per day, to work for love of the cause, until the Society could afford to pay him something like 3d. per hour for his labour. For four to five years he was superintendent and purchaser. Although, like many a flower, ‘born to blush unseen,’ his services have never been acknowledged; or rather say, until the present panic, which almost annihilated the block printing business, brought the old boy so low in his finances that a notice was given that an application would be brought before the quarterly meeting to make him a present of ten pounds, to assist him to stave off his enemy, poverty; but a generous committee did better, they found him employment at one of the Branch Stores, where he was numbered among the servants of the Society, contented to serve where he once commanded.'— The History of the Rochdale Pioneers: by George Jacob Holyoake.


title: रोशडेल पायनियर्स

text: 13. 'These evils may be cured: and the remedy is in our own hands. The remedy is CO-OPERATION.' — Dr. William King (b.1786, d.1865) in The Co-operator.


title: रोशडेल पायनियर्स

text: 14. Whoever wants to be the highest, Must first come down to be the lowest; And then ascend to be the highest, By keeping down to be the lowest.


title: रोशडेल पायनियर्स

text: 15. 'Christmas has never been the same.'— by David J. Thompson wrote in The Nignt The Light Were Lit!


title: रोशडेल पायनियर्स

text: 16. 'However, at twopence per week (240 pence=20 shillings=1 pound) the accumulation was slow, and members began to despair to such an extent that some suggested that the fund be dissolved and redistributed back to the contributors.'— G. J. Holyoake, The History of the Rochdale Pioneers, (Charles Scribner’s Sons, New York, 1918), 10th ed., p. 4/9.


title: रोशडेल पायनियर्स

text: 17. 'While some employers made the required advances, many did not, and the effort failed. They then resolved to take the twopence that they were paying into the Weaver’s Union and collect it into their own fund.'— Johnston Birchall, Co-op: The People’s Business (Manchester University Press, Manchester, UK, 1994), pp.-41


title: रोशडेल पायनियर्स

text: 18. 'From the Rational Sick and Burial Society’s laws, a Manchester communistic production, they borrowed all the features applicable to their project, and with alterations and additions their Society was registered...'— G. J. Holyoake,


title: रोशडेल पायनियर्स

text: 19. 'Their immediate aim was to get better quality food at decent prices and give some of them jobs. Their ultimate goal was to use the co-op's profits to create their own community where working and living conditions would be better. Amongst the "satanic mills" they would build their "New Jerusalem."— The Night The Lights Were Lit, by David J. Thompson.


title: रोशडेल पायनियर्स

text: 20. 'A few of the co-operators had clandestinely assembled to witness their denouement: and there they stood, in that dismal lower room of the warehouse, like the conspirators under Guy Fawkes in the Parliamentary cellars, debating on whom should devolve the temerity taking down the shutters, and displaying their humble preparations. One did not like to do it, and another did not like to be seen the shop when it was done: however, having gone so far there was no choice but to go farther, and at length one bold fellow, utterly reckless of consequences, rushed at the shutters, and in a few minutes Toad Lane was in a titter.'— G. J. Holyoake.


title: रोशडेल पायनियर्स

text: 21. 'Hence the members of this new group had a significant amount of experience in cooperation and related reform-minded efforts, and, despite all the hardship described above, were probably driven more by idealism than by hunger'.— Johnston Birchall, Co-op: The People’s Business pp.-42


title: दक्षिण अफ्रीका के राष्ट्रपति

text: दक्षिण अफ्रीका गणराज्य के राष्ट्रपति राष्ट्र के प्रमुख, सरकार के प्रमुख और दक्षिण अफ्रीका के संविधान के तहत दक्षिण अफ्रीकी राष्ट्रीय रक्षा बल (SANDF) के कमांडर-इन-चीफ होते हैं। 1961 से 1994 तक, राज्य के प्रमुख को राज्य अध्यक्ष कहा जाता था।


title: दक्षिण अफ्रीका के राष्ट्रपति

text: राष्ट्रपति का चयन नेशनल असेंबली, संसद के निचले सदन द्वारा किया जाता है, और आमतौर पर सबसे बड़ी पार्टी का नेता होता है, जो 27 अप्रैल 1994 को पहले गैर-नस्लीय चुनाव के बाद से अफ्रीकी राष्ट्रीय कांग्रेस रही है। राष्ट्रपति के पद की पाँच वर्ष की अवधि होती है, और कोई अधिकतम दो बार ही चुने जा सकते है। नए संविधान के तहत चुने जाने वाले पहले राष्ट्रपति नेल्सन मंडेला थे। तात्कालीन राष्ट्रपति सीरिल रामाफोसा हैं, जिन्हें 15 फरवरी 2018 को नेशनल असेंबली ने जैकब जुमा के इस्तीफे के बाद चुना था।


title: दक्षिण अफ्रीका के राष्ट्रपति

text: अंतरिम संविधान (1994 से 1996 तक मान्य) के तहत, राष्ट्रीय एकता की सरकार थी, जिसमें सबसे बड़ी विपक्षी पार्टी का एक सांसद (सांसद) उप राष्ट्रपति के रूप में एक पद के हकदार होता था। थोबो म्बेकी के साथ, अंतिम राज्य अध्यक्ष, एफ. डब्ल्यू. डी. किर्ल्क ने भी उपराष्ट्रपति के रूप में कार्य किया, नई संसद में दूसरी सबसे बड़ी राष्ट्रीय पार्टी के नेता थे। लेकिन डी किर्ल्क ने बाद में इस्तीफा दे दिया और अपनी पार्टी के विरोध में चले गए। नए संविधान (1996 में अपनाया गया) के तहत एक स्वैच्छिक गठबंधन सरकार का अस्तित्व बना हुआ है, हालांकि उपराष्ट्रपति के पद पर विपक्षी राजनेताओं की कोई नियुक्ति नहीं की जाती है।


title: दक्षिण अफ्रीका के राष्ट्रपति

text: राष्ट्रपति को अपने चुनाव के समय नेशनल असेंबली का सदस्य होना आवश्यक है। अपने चुनाव के बाद, उसे तुरंत अपने कार्यकाल की अवधि तक के लिये अपनी सीट से इस्तीफा देना होता है। राष्ट्रपति को या तो अविश्वास प्रस्ताव द्वारा या महाभियोग द्वारा हटाया जा सकता है।


title: दक्षिण अफ्रीका के राष्ट्रपति

text: यह सूची दक्षिण अफ़्रीका के १९६१ से वर्तमान राष्ट्रपतियों की है:-


title: दक्षिण अफ्रीका के राष्ट्रपति

text: दक्षिण अफ्रीका के राष्ट्राध्यक्षों की सूची


title: जोज़ुआ फ्रैन्कोइस नॉडे

text: (एक्टिंग) (१८८९— १९६९) दक्षिण अफ़्रीका के राष्ट्रपति थे। इनका कार्यकाल १ जून १९६७ से १० अप्रैल १९६८ तक था। ये नेशनल पार्टी से थे।


title: नोकोलास जोहन्नस डीडेरिक्स

text: (कार्यावधि में मृत्यु) तक था। ये नेशनल पार्टी से थे।


title: मराइस विल्जोएन

text: ४ जून १९७९ से एक्टिंग से ३ सितंबर १९८४ तक था। ये नेशनल पार्टी से थे।


title: बल्थाज़ार जोहन्नस वोर्स्टर

text: (त्याग) तक था। ये नेशनल पार्टी से थे।


title: पीटर विलेम बोथा

text: ३ सितंबर १९८४ से एक्टिंग से १५ अगस्त १९८९(त्याग) तक था। ये नेशनल पार्टी से थे।


title: क्रिस ह्यूनिस

text: thumb|200px|क्रिस ह्यूनिस


title: अफ़्रीका की भू-प्रकृति

text: अफ्रीका ऊँचे पठारों का महाद्वीप है, इसका निर्माण अत्यन्त प्राचीन एवं कठोर चट्टानों से हुआ है। इस लावा निर्मित पठार को ढाल (शील्ड) कहते हैं। जर्मनी के प्रसिद्ध जलवायुवेत्ता तथा भूशास्त्रवेत्ता अल्फ्रेड वेगनर ने पूर्व जलवायु शास्त्र, पूर्व वनस्पति शास्त्र, भूशास्त्र तथा भूगर्भशास्त्र के प्रमाणों के आधार पर यह प्रमाणित किया कि एक अरब वर्ष पहले समस्त स्थल भाग एक स्थल भाग के रूप में संलग्न था एवं इस स्थलपिण्ड का नामकरण पैंजिया (पूर्ण पृथ्वी) किया। कार्बन युग में पैंजिया के दो टुकड़े हो गये जिनमें से एक उत्तर तथा दूसरा दक्षिण में चला गया। पैंजिया का उत्तरी भाग लारेशिया तथा दक्षिणी भाग गोंडवाना लैंड को प्रदर्शित करता था।अफ्रीका महादेश का धरातल प्राचीन गोंडवाना लैंड का ही एक भाग है। बड़े पठारों के बीच अनेक छोटे-छोटे पठार विभिन्न ढाल वाले हैं। इसके उत्तर में विश्व का बृहत्तम शुष्क मरुस्थल सहारा उपस्थित है। इसके नदी बेसिनों का मानव सभ्यता के विकास में उल्लेखनीय योगदान रहा है, जिसमें नील नदी बेसिन का विशेष स्थान है। समुद्रतटीय मैदानों को छोड़कर किसी भी भाग की ऊँचाई ३२५ मीटर से कम नहीं है। महाद्वीप के उत्तरी-पश्चिमी भाग तथा सुदूर दक्षिण में मोड़दार पर्वत मिलते हैं। अफ्रीका के उत्तर-पश्चिम में एटलस पर्वत की श्रेणियाँ हैं, जो यूरोप के आल्प्स पर्वतमाला की ही एक शाखा है। ये पर्वत दक्षिण-पश्चिम से उत्तर-पूर्व दिशा में फैले हुए हैं और उत्तर की अपेक्षा दक्षिण में अधिक ऊँचे हैं। इसकी सबसे ऊँची चोटी जेबेल टूबकल है जिसकी ऊँचाई ४,१६७ मीटर है। यहाँ खारे पानी की कई झीलें हैं जिन्हें शॉट कहते हैं। मध्य का निम्न पठार भूमध्य रेखा के उत्तर पश्चिम में अन्ध महासागर तट से पूर्व में नील नदी की घाटी तक फैला हुआ है। इसकी ऊँचाई ३०० से ६०० मीटर है। यह एक पठार केवल मरुस्थल है जो सहारा तथा लीबिया के नाम से प्रसिद्ध है। यह एक प्राचीन पठार है तथा नाइजर, कांगो (जायरे), बहर एल गजल तथा चाड नदियों की घाटियों द्वारा कट-फट गया है। इस पठार के मध्य भाग में अहगर एवं टिबेस्टी के उच्च भाग हैं जबकि पूर्वी भाग में कैमरून, निम्बा एवं फूटा जालौन के उच्च भाग हैं। कैमरून के पठार पर स्थित कैमरून (४,०६९ मीटर) पश्चिमी अफ्रीका की सबसे ऊँचा चोटी है। कैमरून गिनि खाड़ी के समानान्तर स्थित एक शांत ज्वालामुखी है। पठार के पूर्वी किनारे पर ड्रेकेन्सबर्ग पर्वत है जो समुद्र तट की ओर एक दीवार की भाँति खड़ा है। ड्रेकेन्सबर्ग का स्थानीय नाम क्वाथालम्बा है एवं यह ३,००० मीटर तक ऊँचा है। केप प्रान्त में यह पठार दक्षिण की ओर चबूतरे के रूप में समुद्र तक नीचे उतरता है। इन चबूतरों को कारू कहते हैं। इनमें उत्तरी चबूतरे को महान कारू तथा दक्षिणी चबूतरे को लघु कारू कहते हैं। दक्षिणी-पश्चिमी भाग में कालाहारी का मरूस्थल है।


title: अफ़्रीका की भू-प्रकृति

text: पूर्व एवं दक्षिण का उच्च पठार भूमध्य रेखा के पूर्व तथा दक्षिण में स्थित है तथा अपेक्षाकृत अधिक ऊँचा है। प्राचीन समय में यह पठार दक्षिण भारत के पठार से मिला था। बाद में बीच की भूमि के धँसने के कारण यह हिन्द महासागर द्वारा अलग हो गया। इस पठार का एक भाग अबीसिनिया में लाल सागर के तटीय भाग से होकर मिस्र देश तक पहुँचती है। इसमें इथोपिया, पूर्वी अफ्रीका एवं दक्षिणी अफ्रीका के पठार सम्मिलित हैं। अफ्रीका के उत्तर-पश्चिम में इथोपिया का पठार है। इस पठार का अधिकांश भाग २,४०० मीटर से ऊँचा है तथा प्राचीनकालीन ज्वालामुखी के उद्गार से निकले हुए लावा से निर्मित है। इसी पठार से नील नदी की सहायक नीली नील नदी निकलती है। नील नदी की कई सहायक नदियों ने इस पठार को काट कर घाटियाँ बना दी हैं। इथोपिया की पर्वतीय गाँठ से कई उच्च श्रेणियाँ निकलकर पूर्वी अफ्रीका के झील प्रदेश से होती हुई दक्षिण की ओर जाती हैं। इथोपिया की उच्च भूमि के दक्षिण में पूर्वी अफ्रीका की उच्च भूमि है। इस पठार का निर्माण भी ज्वालामुखी की क्रिया द्वारा हुआ है। इस श्रेणी में किलिमांजारो (५,८९५ मीटर), रोबेनजारो (५,१८० मीटर) और केनिया (५,४९० मीटर) की बर्फीली चोटियाँ भूमध्यरेखा के समीप पायी जाती हैं। ये तीनों ज्वालामुखी पर्वत हैं। केनिया तथा किलिमांजारो गुटका पर्वत भी हैं। किलिमंजारो अफ्रीका का सबसे ऊँचा पर्वत एवं चोटी है। अफ्रीका महाद्वीप की एक मुख्य भौतिक विशेषता पृथ्वी की आन्तरिक हलचलों के कारण अफ्रीका के पठार के पूर्वी भाग में भ्रंश घाटियों की उपस्थिति है। यह दरार घाटी पूर्वी अफ्रीका की महान दरार घाटी के नाम से प्रसिद्ध है तथा उत्तर से दक्षिण फैली है। भ्रंश घाटी एक लम्बी, संकरी एवं गहरी घाटी है जिसके किनारे के ढाल खड़े हैं। प्राचीन काल में पृथ्वी की आन्तरिक शक्तियों के कारण इस पठार पर दो विपरीत दिशाओं से दबाव पड़ा जिससे उसमें कई समानान्तर दरारें पड़ गयीं। जब दो समानान्तर दरारों के बीच का भाग नीचे धँस गया तो उस धँसे भाग को दरार घाटी कहते हैं। इनके दोनों किनारे दीवार की तरह ढाल वाले होते हैं। यह विश्व की सबसे लम्बी दरार घाटी है तथा ४,८०० किलोमीटर लम्बी है। अफ्रीका की महान दरार घाटी की दो शाखाएँ हैं- पूर्वी एवं पश्चिमी। पूर्वी शाखा दक्षिण में मलावी झील से रूडाल्फ झील तथा लाल सागर होती हुई सहारा तक फैली हुई है तथा पश्चिमी शाखा मलावी झील से न्यासा झील एवं टांगानिका झील होती हुई एलबर्ट झील तक चली गयी है। भ्रंश घाटियों में अनेक गहरी झीलें हैं। रुकवा, कियू, एडवर्ड, अलबर्ट, टाना व न्यासा झीलें भ्रंश घाटी में स्थित हैं। अफ्रीका महाद्वीप के चारो ओर संकरे तटीय मैदान हैं जिनकी ऊँचाई १८० मीटर से भी कम है। भूमध्य सागर एवं अन्ध महासागर के तटों के समीप अपेक्षाकृत चौड़े मैदान हैं। अफ्रीका महाद्वीप में तटवर्ती प्रदेश सीमित एवं अनुपयोगी हैं क्योंकि अधिकांश भागों में पठारी कगार तट तक आ गये हैं और शेष में तट में दलदली एवं प्रवाल भित्ति से प्रभावित हैं। मॉरीतानिया और सेनेगल का तटवर्ती प्रदेश काफी विस्तृत है, गिनी की खाड़ी का तट दलदली एवं अनूप झीलों से प्रभावित है। जगह-जगह पर रेतीले टीले हैं तथा अच्छे पोताश्रयों का अभाव है। पश्चिमी अफ्रीका का तट की सामान्यतः गिनी तट के समान है जिसमें लैगून एवं दलदलों की अधिकता है। दक्षिणी अफ्रीका में पठार एवं तट में बहुत ही कम अन्तर है। पूर्वी अफ्रीका में प्रवालभित्तियों की अधिकता है। अफ्रीका में निम्न मैदानों का अभाव है। केवल कांगो, जेम्बेजी, ओरेंज, नाइजर तथा नील नदियों के संकरे बेसिन हैं।


title: अफ़्रीका की जल अपवाह प्रणाली

text: अफ़्रीका की अधिकांश नदीयाँ मध्य अफ़्रीका के उच्च पठारी भांग से निकलती हैं यहाँ खूब वर्षा होती है। अफ़्रीका के उच्च पठार इस महाद्वीप में जल विभाजक का कार्य करते हैं। नील, नाइजर, जेम्बेजी, कांगो, लिम्पोपो एवं ओरंज इस महाद्वीप की बड़ी नदियाँ हैं। महादेश के आधे से अधिक भाग इन्हीं नदियों के प्रवाह क्षेत्र के अन्तर्गत हैं। शेष का अधिकांश आन्तरिक प्रवाह-क्षेत्र में पड़ता है; जैसे- चाड झील का क्षेत्र, उत्तरी सहारा-क्षेत्र, कालाहारी-क्षेत्र इत्यादि। पठारी भाग से मैदानी भाग में उतरते समय ये नदियाँ जलप्रपात एवं द्रुतवाह बनाती हैं अतः इनमें अपार सम्भावित जलशक्ति है। संसार की सम्भावित जलशक्ति का एक-तिहाई भाग अफ़्रीका में ही कृता गया है। इन नदियों के उल्लेखनीय जलप्रपात विक्टोरिया (जाम्बेजी में), स्टैनली (कांगो में) और लिविंग्स्टोन (कांगो में) हैं। नील नाइजर, कांगो और जम्बेजी को छोड़कर अधिकांश नदियाँ नाव चलाने योग्य नहीं हैं। यह जल अपवाह प्रणाली अफ़्रीका के उत्तरी भाग में विस्तृत है। नील इस क्षेत्र की प्रमुख नदी है जो अफ्रीका की सबसे बड़ी झील विक्टोरिया से निकलकर विस्तृत सहारा मरुस्थल के पूर्वी भाग को पार करती हुई उत्तर में भूमध्यसागर में उतर पड़ती है। सफेद नील और नीली नील दो प्रमुख धाराओं से नील नदी निर्मित होती है। सफेद और नीली नील सूडान के खारतूम के पास मिलती है। इसका स्रोत वर्षा बहुल भूमध्यरेखीय क्षेत्र है, अतः इसमें जल का अभाव नहीं होता। इस नदी ने सूडान और मुश्र की मरुभूमि को अपने शीतल जल से सींचकर हरा-भरा बना दिया है। इसीलिए मिश्र को नील नदी का बरदान कहा जाता है। नीलीनील, असबास और सोबात इसकी सहायक नदीयां हैं।


title: अफ़्रीका की जल अपवाह प्रणाली

text: अटलांटिक महासागर अफ़्रीका महाद्वीप के पश्चिमी भाग में स्थित है अतः यह जल अपवाह प्रणाली महाद्वीप के पश्चिमी भाग में स्थित है। कांगो, नाइजर, सेनीगल, किनाने और ओरेंज इस अपवाह प्रणाली की प्रमुख नदीयां हैं। कांगो अफ़्रीका की दूसरी सबसे बड़ी नदी है। इसेजीरे नदी भी कहा जाता है। यह नदी टैगानिक झील से निकलती है। ४३७६ किलोमीटर की दूरी तय करने के बाद यह अटलांटिक महासागर में गिरती है। नाइजर गिनी तट की पहाड़ियों से निकलकर ४१०० किलोमीटर की यात्रा करने के बाद अटलांटिक महासागर में अपनी यात्रा समाप्त करती है। इसमें पानी की कमी रहती है क्योंकि यह शुष्क क्षेत्र से निकलती है तथा शुष्क क्षेत्र से ही बहती है। इसका प्रवाह मार्ग धनुषाकार है। नाइजर अफ़्रीका की तीसरी सबसे बड़ी नदी है। ओरेंज ड्रेकिन्सवर्ग पर्वत से निकलकर पश्चिम की ओर बहती है। यह गर्मीयों में सुख जाती है।


title: अफ़्रीका की जल अपवाह प्रणाली

text: यह अपवाह प्रणाली अफ़्रीका के पूर्वी भाग में विस्तृत है। इस क्षेत्र की प्रमुख नदियाँ हैं- जैम्बेजी, जूना, रुबमा, लिम्पोपो तथा शिबेली। जैम्बेजी (२,६५५ किलोमीटर) इस क्षेत्र की सबसे प्रमुख नदी है। यह दक्षिणी अफ़्रीका के मध्य पठारी भाग से निकलकर पूर्व की ओर बहते हुए हिन्द महासागर में गिरती है। जैम्बेजी अफ़्रीका की चौथी सबसे लम्बी नदी है। इस नदी पर अनेक जल प्रपात हैं अतः इस नदी का कुछ भाग ही नौकागमन योग्य है। विश्वप्रसिद्ध विक्टोरिया जलप्रपात इसी नदी पर है। लिम्पोपो नदी भी दक्षिण अफ़्रीका में पश्चिम से पूर्व बहती हुई हिन्द महासागर में गिरती है। इसे घड़ियाल नदी भी कहते हैं।


title: अफ़्रीका की जल अपवाह प्रणाली

text: चाड झील के पास का क्षेत्र आंतरिक जल अपवाह का क्षेत्र माना जाता है क्योंकि इस क्षेत्र की नदियाँ झीलों में गिरती हैं। यह क्षेत्र सहारा के मरुस्थल में स्थित होने के बाद भी शुष्क नहीं है।


title: चमेली

text: "चमेली"' (Jasmine) का फूल झाड़ी या बेल जाति से संबंधित है, इसकी लगभग २०० प्रजाति पाई जती हैं। "चमेली" नाम पारसी शब्द "यासमीन" से बना है, जिसका मतलब "प्रभु की देन" है।


title: चमेली

text: चमेली, जैस्मिनम (Jasminum) प्रजाति के ओलिएसिई (Oleaceae) कुल का फूल है। भारत से यह पौधा अरब के मूर लोगों द्वारा उत्तर अफ्रीका, स्पेन और फ्रांस पहुँचा। इस प्रजाति की लगभग 40 जातियाँ और 100 किस्में भारत में अपने नैसर्गिक रूप में उपलब्ध हैं। यह भारत में प्रमुख रूप से पाया जाता है। जिनमें से निम्नलिखित प्रमुख और आर्थिक महत्व की हैं:


title: चमेली

text: 1. जैस्मिनम ऑफिसनेल लिन्न., उपभेद ग्रैंडिफ्लोरम (लिन्न.) कोबस्की जै. ग्रैंडिफ्लारम लिन्न. (J. officinale Linn. forma grandiflorum (Linn.) अर्थात् चमेली।


title: चमेली

text: 2. जै. औरिकुलेटम वाहल (J. auriculatum Vahl) अर्थात् जूही।


title: चमेली

text: 3. जै. संबक (लिन्न.) ऐट. (J. sambac (Linn.) ॠत्द्य.) अर्थात् मोगरा, वनमल्लिका।


title: चमेली

text: 4. जै. अरबोरेसेंस रोक्स ब.उ जै. रॉक्सबर्घियानम वाल्ल. (J. Arborescens Roxb. syn. J. roxburghianum Wall.) अर्थात् बेला।


title: चमेली

text: हिमालय का दक्षिणावर्ती प्रदेश चमेली का मूल स्थान है। इस पौधे के लिये गरम तथा समशीतोष्ण दोनों प्रकार की जलवायु उपयुक्त है। सूखे स्थानों पर भी ये पौधे जीवित रह सकते हैं। भारत में इसकी खेती तीन हजार मीटर की ऊँचाई तक ही होती है। यूरोप के शीतल देशों में भी यह उगाई जा सकती है। इसके लिये भुरभुरी दुमट मिट्टी सर्वोत्तम है, किंतु इसे काली चिकनी मिटृटी में भी लगा सकते हैं। इसे लिए गोबर पत्ती की कंपोस्ट खाद सर्वोत्तम पाई गई है। पौधों को क्यारियों में 1.25 मीटर से 2.5 मीटर के अंतर पर लगाना चाहिए। पुरानी जड़ों की रोपाई के बाद से एक महीने तक पौधों की देखभाल करते रहना चाहिए। सिंचाई के समय मरे पौधों के स्थान पर नए पौधों को लगा देना चाहिए। समय-समय पर पौधों की छँटाई लाभकर सिद्ध हुई है। पौधे रोपने के दूसरे वर्ष से फूल लगन लगते हैं। इस पौधे की बीमारियों में फफूँदी सबसे अधिक हानिकारक है।


title: चमेली

text: आजकल चमेली के फूलों से सौगंधिक सार तत्व निकालकर बेचे जाते हैं। आर्थिक दृष्टि से इसका व्यवसाय विकसित किया जा सकता है। चमेली एक सुगंधित फूल है, जिसके महक मात्र से लोग मोहित हो जाते हैं़ इस फूल से बहुत सारी दवाइयां बनायी जाती हैं, जो सिर दर्द, चक्कर, जुकाम आदि में काम आता है़


title: कैनेरी की शीतल धारा

text: कैनेरी की शीतल धारा अफ़्रीका के उत्तरी पश्चिमी भाग के समीप से अंध महासागर में बहने वाली महासागरीय जलधारा है।


title: बेंगुला की शीतल धारा

text: बेंगुला की शीतल धारा दक्षिणी अंध महासागर से बहने वाली महासागरीय जलधारा है।


title: मोजम्बिक की उष्ण धारा

text: मोजम्बिक की उष्ण धारा अफ़्रीका महाद्वीप के समीप मोजम्बिक देश के समीप हिन्द महासागर में बहने वाली उष्ण जलधारा है।


title: पर्वतीय जलवायु

text: ऊँचे पर्वतीय भूभागों पर पाई जाने वाली जलवायु पर्वतीय जलवायु कहलाती है। इसकी विशेषता वर्षभर निम्न तापमान है।


title: उष्ण शीतोष्ण महाद्वीपीय जलवायु

text: समुद्र से दूर होने के भूभागों कीकी जलवायु विषम तथा अत्यन्त शुष्क है इसे उष्ण शीतोष्ण महाद्वीपीय कहते हैं।


title: भूमध्यसागरीय

text: भूमध्य सागर (Mediterranean sea) पृथ्वी का एक सागर है, जो उत्तरी अफ्रीका, यूरोप, अनातोलिया तथा मध्य पूर्व के बीच स्थित है। इसका क्षेत्रफल लगभग २५ लाख वर्ग किलोमीटर है, जो भारत के क्षेत्रफल का लगभग तीन-चौथाई है। प्राचीन काल में यूनान, अनातोलिया, कार्थेज, स्पेन, रोम, यरुशलम, अरब तथा [[मिस्र]" (धरती के बीच का) सागर कहते थे। यह [[अटलांटिक महासागर]] से [मीटर चौड़ा एक [[जलसंधि|जलडमरूमध्य]] है। [[चित्र:Mediterranean Relief.jpg|center|thumb|550px|भूमध्य सागर का मानचित्र]]


title: उष्ण मरुस्थलीय जलवायु

text: उष्ण मरुस्थलीय जलवायु प्रदेश में वर्ष भर वर्षा होती ही नहीं है। यदि कभी होती भी है तो नाममात्र की ही होती है।


title: भूमध्यरेखीय जलवायु

text: स्थिति एवं विस्तार-


title: भूमध्यरेखीय जलवायु

text: भूमध्य रेखा के उत्तर तथा दक्षिण में 5°अक्षांश से 10° अक्षांश तक विस्तृत जलवायु प्रदेश को विषुवत रेखीय भूमध्य रेखीय जलवायु प्रदेश कहते हैं।इसका विस्तार कभी कभी 15° से 20° अक्षांश तक भी पाया जाता है। वायुदाब पेटी में खिसकाव के कारण इसका प्रसार या संकुचन होता रहता है। इसका विस्तार दक्षिणी अमेरिका के उत्तर,उत्तर अफ्रीका के मध्य में तथा दक्षिण पूर्वी एशिया महाद्वीप में है ।दक्षिणी अमेरिका में अमेजन बेसिन, इक्वेडोर तथा उत्तरी पश्चिमी तट, अफ्रीका में कांगो बेसिन, गिनी तट तथा पूर्वी तट तथा एशिया में पूर्वी दीप समूह ,मलाया प्रायद्वीप व फिलीपींस तथा पूर्वी मध्य अमेरिका में पनामा, निकारागुआ,होंडुरास ग्वाटेमाला आदि इसी प्रदेश में सम्मिलित है ।


title: भूमध्यरेखीय जलवायु

text: जलवायु -


title: भूमध्यरेखीय जलवायु

text: "भूमध्य की प्रदेशों में वर्ष भर जलवायु सामान अर्थात उष्ण व तर रहती है। सूर्य लगभग वर्षभर लंबवत चमकता है तथा वर्ष पर्यंत रात व दिन की अवधि में भी बहुत कम अंतर रहता है । इन प्रदेशों में वर्षभर ऊंचे तापमान रहते हैं औसत तापमान 27℃ एवं वार्षिक तापांतर केवल 2℃ से 3℃ मिलता है।"


title: भूमध्यरेखीय जलवायु

text: दिन का तापमान यद्यपि बहुत अधिक नहीं होता है किंतु अधिक ऊष्मा, प्रखर प्रकाश, मंद वायु तथा उच्च आद्रता के कारण मौसम असहनीय हो जाता है। यहां शीत ऋतु नही होती है तथा वर्ष भर संवाहनीय वर्षा होती है ।


title: भूमध्यरेखीय जलवायु

text: वर्षा प्रायः रोजाना सायं काल 4:00 से प्रारंभ हो जाती है जो कि बहुत तेज व मूसलाधार होती है। वर्षा का वार्षिक औसत तटीय एवं पर्वतीय भागों में क्रमशः 200 से 300 सेंटीमीटर है।


title: भूमध्यरेखीय जलवायु

text: वर्षा की अधिकता के कारण यहां पर दलदल बन जाते हैं। यहां मेघ अधिक छाया रहता है ।प्रायः कपासी बादल पाए जाते हैं दिन में अधिक तापमान वाले समय मे बादल अधिक रहते है, जबकि रात्रि तथा सांय काल के समय आकाश स्वच्छ रहता है ।


title: भूमध्यरेखीय जलवायु

text: प्राकृतिक वनस्पति -


title: भूमध्यरेखीय जलवायु

text: उच्च तापमान एवं भारी वर्षा के फलस्वरूप भूमध्यरेखीय प्रदेशों में सघन व सदाबहार वन मिलते हैं। ये वर्षभर हरे-भरे एवं इतने सघन होते हैं कि सूर्य की किरणें भी इनमें प्रवेश नहीं कर पाती है।


title: भूमध्यरेखीय जलवायु

text: "मुख्य वृक्ष महोगनी , सिनकोना, आबनूस ,एबोनी, एबनुस ,चंदन ,रबड़, बेेेत आदि है । यहाँ वृक्षों पर अनेक बेल तथा लताएं उग आती है ।वनों में अनेक प्रकार के प्राणी बहुतायत में पाए जाते हैं ।"


title: अफ़्रीकन नेशनल कांग्रेस

text: अफ़्रीकी राष्ट्रीय कांग्रेस (अफ़्रीकन नेशनल कांग्रेस या (ए एन सी)) दक्षिण अफ़्रीका की शासन करने वाली पार्टी है। यह कांग्रेस ऑफ साउथ अफ़्रीकन ट्रेड यूनियंस (कोसाटू (COSATU)) एवं साउथ अफ़्रीकन कम्यूनिस्ट पार्टी (एस ए सी पी) के संग त्रिपार्टीय गठबंधन में है। यह अप्रैल 1994 से ही गैर-रंगभेद लोकतंत्र सरकार के स्थापित होने के साथ ही शसन कर रही है। अपने को बाएँ बाजू की अनुशासित शक्ति कहलाती है। यह सका मूल रूप ८ जनवरी १९१२ में ब्लोयम्फ़ाउंटेन में स्थापित हुआ था।


title: गुट निरपेक्ष आंदोलन

text: गुट निरपेक्ष आंदोलन (NAM) राष्ट्रों की एक अन्तरराष्ट्रीय संस्था है, जिहोंने निश्चय किया है, कि विश्व के वे किसी भी पावर ब्लॉक के संग या विरोध में नहीं रहेंगे। यह आन्दोलन भारत के प्रधानमन्त्री पण्डित जवाहर लाल नेहरू, मिस्र के पूर्व राष्ट्रपति गमाल अब्दुल नासिर व युगोस्लाविया के राष्ट्रपति टीटो, इंडोनेशिया के राष्ट्रपति डाॅ सुक्रणों एवं घाना - क्वामें एन्क्रूमा का आरभ्भ किया हुआ है। इसकी स्थापना अप्रैल,1961में हुई थी। और 2012 तक इसमें 120 सदस्य हो चुके थे। SARHETA GHOSNA-1979 के अनुसार इस संगठन का उद्देश्य गुट-निरपेक्ष राष्ट्रों की राष्ट्रीय स्वतन्त्रता, सार्वभौमिकता, क्षेत्रीय एकता एवं सुरक्षा को उनके साम्राज्यवाद, औपनिवेशिकवाद, जातिवाद, रंगभेद एवं विदेशी आक्रमण, सैन्य अधिकरण, हस्तक्षेप आदि मामलों के विरुद्ध उनके युद्ध के दौरान सुनिश्चित करना है। इसके साथ ही किसी पावर ब्लॉक के पक्ष या विरोध में ना होकर निष्पक्ष रहना है। ये संगठन संयुक्त राष्ट्र के कुल सदस्यों की संख्या का लगभग 2/3 एवं विश्व की कुल जनसंख्या के 55% भाग का प्रतिनिधित्व करता है। खासकर इसमें तृतीय विश्व यानि विकासशील देश सदस्य हैं।


title: सोबात नदी

text: सोबात नदी उत्तर-पूर्वी दक्षिण सूडान में एक नदी है। यह नील नदी की सहायक नदी है। यह श्वेत नील की सबसे दक्षिणी उपनदी है।


title: असबास

text: असबास नील नदी की सहायक नदी है।


title: टैगानिक झील

text: टैगानिक झील अफ्रीका की एक प्रमुख झील एवं कांगो नदी का उद्गम स्थल है।


title: आन्द्रेस पस्त्राना अरांगो

text: आंद्रेस पास्त्राना अरान्गो (जन्म १७ अगस्त, १९५४) कोलंबिया के राष्ट्रपति थे। इनका कार्यकाल १९९८ से २००२ तक रहा। इनके पिता श्री मिसेल पास्त्राना भी कोलंबिया के राष्ट्रपति रहे १९७० से १९७४ तक।


title: गांधी शांति पुरस्कार

text: भारत सरकार द्वारा अंतर्राष्ट्रीय गाँधी शांति पुरस्कार भारत के राष्ट्रपिता महात्मा गांधी के नाम पर दिया जाने वाला वार्षिक पुरस्कार है। गांधी जी के शांति सिद्धांतों को श्रद्धांजलि स्वरूप, भारत सरकार ने यह पुरस्कार १९९५ में उनके १२५वें जन्म-दिवस पर आरंभ किया था। यह वार्षिक पुरस्कार उन व्यक्तियों या संस्थाओं को दिया जाता है, जिन्होंने सामाजिक, आर्थिक एवं राजनीतिक बदलावों को अहिंसा एवं अन्य गांधीवादी तरीकों द्वारा प्राप्त किया है। पुरस्कार में १ करोड़ रुपये की धनराशि, प्रशस्तिपत्र और एक उत्तरीय दी जाती है। यह सभी राष्ट्रों, जातियों, लिंग के लोगों के लिए खुला है। प्रथम गाँधी शांति पुरस्कार १९९५ में तंजानिया के प्रथम राष्ट्रपति के जूलियस नायरेरे को प्रदान किया गया था। २००९ में यह पुरस्कार द चिल्ड्रेन्स लीगल सेंटर को दुनिया भर में बाल मानवाधिकार को बढ़ावा देने के लिए दिया गया। राष्ट्रपति राम नाथ कोविंद ने 6 फरवरी, 2020 को कुष्ठ रोग के लिए अंतरराष्ट्रीय गांधी पुरस्कार से सम्मानित किया। यह पुरस्कार व्यक्तिगत श्रेणी में डॉ। एनएस धर्मशक्तु और संस्थागत श्रेणी के तहत कुष्ठ मिशन ट्रस्ट को प्रदान किए गए।


title: ग्रामीण बैंक

text: ग्रामीण बैंक () बांग्लादेश में स्थापित एक माइक्रोफाइनेंस (छोटे ऋण) संगठन और सामुदायिक विकास बैंक है। यह गरीब लोगों को छोटे छोटे ऋण देता है बिना किसी समान के गिरवी रखे बिना। (जिसे माइक्रोक्रेडिट या "ग्रामीणक्रेडिट" के रूप में जाना जाता है)


title: ग्रामीण बैंक

text: ग्रामीण बैंक की स्थापना 1976 में [[चटगाँव]] विश्वविद्यालय के प्रोफेसर मुहम्मद यूनुस के कार्यकाल में हुई, इन्होने ग्रामीण गरीबों को बैंकिंग सेवाएं प्रदान करने के लिए "ऋण प्रदान प्रणाली" को कैसे डिजाइन किया जाए, इसका अध्ययन करने के लिए एक शोध परियोजना के अंतर्गत शुरू की। ग्रामीण बैंक को अक्टूबर 1983 में स्वतंत्र बैंक के रूप में संचालित करने के लिए एक राष्ट्रीय कानून द्वारा अधिकृत किया गया था।


title: ग्रामीण बैंक

text: 2003 और 2007 के बीच इस बैंक ने काफी वृद्धि की। जनवरी 2011 तक, इस बैंक की उधर लेने वालों की कुल संख्या 84 लाख थी, और उनमें से 97% महिलाएं थी। 1998 में बैंक के "लो-कॉस्ट हाउसिंग प्रोग्राम"(कम कीमतों पर घर का कार्यक्रम) ने वर्ल्ड हैबिटेट अवार्ड जीता। 2006 में, इस बैंक और इसके संस्थापक, मुहम्मद यूनुस को संयुक्त रूप से नोबेल शांति पुरस्कार से सम्मानित किया गया था।  1974 के बांग्लादेश अकाल के दौरान मुहम्मद यूनुस ने 42 परिवारों के एक समूह को 27 डॉलर का एक छोटा ऋण दिया जिससे वे अपना खुद का समान बनाकर बेच सके ताकि वे साहूकार के ऋण के तहत उच्च ब्याज के बोझ के बिना, अपना जीवन यापन कर सके। यूनुस ऐसा समझते थे कि एक बड़ी आबादी को ऐसे ऋण उपलब्ध कराने से व्यवसायों को बढ़ावा मिलेगा और बांग्लादेश में व्यापक ग्रामीण गरीबी को रोजगार उपलब्ध होगा।


title: ग्रामीण बैंक

text: मुहम्मद यूनुस ने अपने शोध और अनुभवो से ग्रामीण बैंक के सिद्धांतों को विकसित किया। ग्रामीण बैंक का बंगाली में अर्थ है गांव का बैंक। उन्होंने बांग्लादेश के चटगांव विश्वविद्यालय के रूरल इकोनॉमिक्स प्रोजेक्ट (ग्रामीण अर्थशास्त्र परियोजना) के साथ मिलकर एक रिसर्च प्रोजेक्ट के रूप में माइक्रोक्रिडिट (ऋण प्रदान प्रणाली) का विस्तार करना शुरू किया, ताकि ग्रामीण गरीबों को ऋण और बैंकिंग सेवाएं प्रदान करने के लिए उनकी विधि का परीक्षण किया जा सके। 1976 में, चटगाँव विश्वविद्यालय के आस पास जोबरा गाँव और अन्य गाँव को ग्रामीण बैंक की सेवा पाने के योग्य पहले क्षेत्र बन गए। इस बैंक परियोजना प्रयोग में सफल साबित होने के बाद, बांग्लादेश बैंक के समर्थन के साथ, 1979 में टंगैल जिले (राजधानी, ढाका के उत्तर में) तक बढ़ा दी गई थी। इस तरह बैंक की सफलता जारी रही और इसकी सेवाओं को बांग्लादेश के अन्य जिलों तक पहुंचाया गया।


title: ग्रामीण बैंक

text: 2 अक्टूबर 1983 को बांग्लादेश सरकार के अध्यादेश के द्वारा, इस परियोजना को अधिकृत किया गया था और एक स्वतंत्र बैंक के रूप में इसे स्थापित किया गया था। शिकागो के एक सामुदायिक विकास बैंक शोरबैंक के बैंकर्स रॉन ग्रेज़ीविंस्की और मैरी हॉटन ने फोर्ड फाउंडेशन के अनुदान के तहत यूनुस को बैंक के आधिकारिक निगमन के साथ मदद की। बांग्लादेश में आए 1998 की बाढ़ के बाद बैंक की पुनर्भुगतान दर आर्थिक व्यवधान से ग्रस्त थी, लेकिन बाद के वर्षों में यह फिर ठीक हो गई। 2005 की शुरुआत तक, बैंक ने 4.7 बिलियन अमेरिकी डॉलर और 2008 के अंत तक, 7.6 बिलियन अमेरिकी डॉलर गरीबों को दिया था।


title: ग्रामीण बैंक

text: 2011 में, बांग्लादेश सरकार ने यूनुस को ग्रामीण बैंक से इस्तीफा देने के लिए मजबूर किया, यह कहते हुए कि 72 साल की उम्र में, वह इस पद के लिए कानूनी सीमा से परे था।


title: ग्रामीण बैंक

text: 2017 तक, बैंक की लगभग 2,600 शाखाएँ और 90 लाख उधारकर्ता थे, जिनकी पुनर्भुगतान दर 99.6% थी। कर्ज लेने वाली 97% महिलाएं थीं। बैंक बांग्लादेश के 97% गांवों में सक्रिय है। इसकी सफलता ने दुनिया भर के 64 से अधिक देशों में इसी तरह की परियोजनाओं को प्रेरित किया है, जिसमें ग्रामीण प्रकार की योजनाओं को वित्त करने के लिए विश्व बैंक की पहल भी शामिल है।


title: ग्रामीण बैंक

text: ग्रामीण बैंक अब अमीर देशों में भी विस्तार कर रहा है। 2017 के रूप में, ग्रामीण अमेरिका की ग्यारह अमेरिकी शहरों में इसकी 19 शाखाएँ थीं। इसके लगभग 100,000 उधारकर्ता जो की सभी महिलाएं थीं।


title: वैक्लेव हैवेल

text: वैक्लेव हैवेल चेकोस्लोवाकिया के अंतिम और चेक गणराज्य के प्रथम राष्ट्रपति थे। इन्हें २००३ में भारत सरकार द्वारा गाँधी शांति पुरस्कार से सम्मानित किया गया था। 5 अक्टूबर 1936 - 18 दिसंबर 2011 वैक्लेव हैवेल एक बहुचर्चित राजनेता, लेखक थे, जिन्होंने 1989 से चेकोस्लोवाकिया के आखिरी राष्ट्रपति के रूप में सेवा की और 1992 में चेकोस्लोवाकिया के विघटन तक और फिर चेक के पहले राष्ट्रपति के रूप में कार्य किया। चेक साहित्य के लेखक के रूप में, वह अपने नाटकों, निबंधों और संस्मरणों के लिए जाने जाते हैं।


title: उमखोंतो वे सिजवे

text: उमखोंतो वे सिजवे (या MK), अनुवाद "राष्ट्र का भाला," अफ़्रीकन नेशनल कांग्रेस का एक सक्रिय सैन स्कंध था। इसे अफ़्रीकन कम्युनिस्ट पार्टी के पूर्ण सहयोग प्राप्त था। इसका उद्देश्य दक्षिण अफ़्रीका में रंगभेद के विरुद्ध संघर्ष कर राष्ट्र को उससे मुक्ति दिलाना था। एम.के. ने सरकार के विरुद्ध अपना प्रथम गुरिल्ला युद्ध १६ दिसंबर, १९६१ में आरंभ किया था। इस संगठन को मीडिया एवं सरकार ्वारा आतंकवादी संगठन घोषित किया गया था, एवं निषेध किया गया था।


title: म्वेज़ो

text: म्वेज़ो दक्षिण अफ़्रीका के दक्षिण-पूर्व भाग में म्शाता नदी के तट पर त्रांस्केइ राज्य के उम्टाटा जिले में बसा एक गांव है। यहां दक्षिण अफ़्रीका के राष्ट्रपति नेल्सन मंडेला का जन्म हुआ था। यह बहुत ही खतरनाक क्षेत्र है।


title: ईस्टर्न केप

text: ईस्टर्न केप दक्षिण अफ़्रीका का एक प्रांत है।


title: जगुआर

text: Jaguar animal panthera onca.jpg


title: जगुआर

text: जगुआर बिल्ली परिवार का तीसरा सबसे बड़ा सदस्य है। केवल सिंह और बाघ उससे बड़े होते हैं। लेकिन इस छोटे पैरोंवाले गठीले जानवार में सिंह या बाघ से भी अधिक ताकत होती है। वह अपने बड़े-बड़े रदनक दंतों और मजबूत जबड़ों से कठोर-से-कठोर हड्डी को भी काट सकता है और कछुओं की मोटी-से-मोटी खोल को भी भेद सकता है।


title: जगुआर

text: जगुआर मध्य एवं दक्षिण अमरीका के वर्षावनों और दलदली मैदानों में रहता है। पहले वह पूरे उत्तरी अमरीका के गरम इलाकों में भी पाया जाता था, लेकिन अब वह उत्तरी अमरीका में केवल मेक्सिको के कुछ भागों में मिलता है।


title: जगुआर

text: एक वयस्क जगुआर 2 मीटर (7 फुट से अधिक) लंबा, 60 सेंटीमीटर (2 फुट) ऊंचा और 100 किलो भारी होता है। उसकी खाल चमकीली पीली होती है, जिस पर चिकत्तियों के बड़े-बड़े गोल निशान बने होते हैं। पूर्णतः काला जगुआर भी कभी-कभी देखने में आता है। जगुआर का सिर और शरीर बड़ा और कसा हुआ होता है। पैर छोटे पर खूब मोटे और मजबूत होते हैं। यद्यपि वह काफी खूंखार जीव है, मनुष्यों पर वह बहुत कम हमला करता है।


title: जगुआर

text: जगुआर और तेंदुए के शरीर पर लगभग समान निशान बने होते हैं, पर जगुआर के शरीर के निशान अधिक बड़े और कम संख्या में होते हैं। जगुआर के निशानों के बीच में भी चिकत्तियां होती हैं। तेंदुए में ऐसा नहीं होता है। इन दोनों बिडालों की शारीरिक गठन भी अलग प्रकार की होती है। जगुआर अधिक गठीला और बड़ा होता है। उसके पैर छोटे होते हैं। जगुआर का चेहरा चौकोर होता है, जबकि तेंदुए का गोल।


title: जगुआर

text: दिन हो या रात, जमीन हो या जल, जगुआर हर समय और हर जगह शिकार कर सकता है। वह दौड़ने, कूदने, तैरने और पेड़ चढ़ने में उस्ताद है। जगुआर के पसंदीदा शिकारों में पेक्कारी (सूअर के समान दिखनेवाले जानवर) और कैपीबेरा (चूहे के वर्ग का पर 50 किलो वजन का जानवर) शामिल हैं। वह हिरण, बंदर, कैमन (मगरमच्छ जैसा जीव), चींटीखोर, पक्षी, छिपकली, सांप और कछुओं को भी खाता है। अन्य बिल्लियों के विपरीत जगुआर सरीसृप वर्ग के प्राणियों को बड़े चाव से खाता है। लगभग 500 साल पहले मनुष्यों द्वारा दक्षिण अमरीका लाई गई गाय-भैंस भी अब इस खूंखार जानवर की आहार सूची में शामिल हो गई हैं।


title: जगुआर

text: जगुआर पानी में जाकर भी खूब शिकार करता है। दरअसल वह नदियों, झीलों और दलदलों से कभी दूर नहीं रहता। वह लंबी दूरी तक तैर सकता है और चौड़ी-से-चौड़ी नदियों को भी तैरकर पार करता है। कई बार पानी में बैठे हुए कैपिबेरा और कैमनों को पकड़ने के लिए वह पानी में सीधे छलांग लगा देता है।


title: जगुआर

text: ज्यादातर वह रात को ही शिकार करता है। हालांकि वह बड़े जानवरों को आसानी से मार सकता है, लेकिन आमतौर पर वह छिपकली, सांप, कछुए, पक्षी आदि छोटे जीवों का ही शिकार करता है। सिंह, बाघ, तेंदुआ आदि शिकार को मारने के लिए उसकी गर्दन को काटते हैं, लेकिन जगुआर उसके सिर को काटता है। छोटे जीवों को वह आगे के पंजों से थप्पड़ मारकर वश में करता है। कई बार वह जमीन से छलांग लगाकर पेडों की डालियों पर बैठे बंदरों को पकड़ लेता है।


title: जगुआर

text: जगुआर साल भर प्रजनन करता है। वह एकांतवासी जीव है। केवल मैथुन के लिए नर और मादा मिलते हैं। उसके बाद मादा नर से दूर चली जाती है। लगभग तीन महीने बाद वह किसी गुफा या मांद में दो या चार शावकों को जन्म देती है। ये शावक जन्म के वक्त अंधे और लगभग एक किलो भारी होते हैं। लगभग तीन महीने का होने पर वे मां के साथ शिकार पर निकलने लगते हैं। वे दो साल तक मां के साथ ही रहते हैं और उसके बाद अपना अलग क्षेत्र बना लेते हैं। वन्य अवस्था में जगुआर की आयु लगभग 20 वर्ष होती है।


title: जगुआर

text: आजकल जगुआर बहुत कम दिखाई देते हैं। उनकी घटती संख्या का मुख्य कारण है पशुपालन, खनन और इमारती लकड़ी के लिए दक्षिण अमरीका के वर्षावनों का काटा जाना। जगुआर इन्हीं वनों में रहता है और उनके नष्ट हो जाने से वह भी विलुप्ति की ओर बढ़ता जा रहा है।


title: अमरीका की भाषाएं

text: अमरीका की स्थानिक भाषायों को तीन बड़े परिवारों में बाँटा गया है:


title: अमरीका की भाषाएं

text: इन तीनों का जन्म 18000 साल पहले बेरिंग जलसंयोजी से होकर आई तीन प्रवसन लहरों से हुआ, सबसे अधिक स्वीकार की गई विचारधारा के अनुसार।


title: अमरीका की भाषाएं

text: इन तीन परिवारों को काफी अलग-अलग समूहों में बाँटा गया है:


title: अमरीका की भाषाएं

text: आदिवासी परिवार शायद धरती का सबसे विविध परिवार है, कहने का मतलब है कि यह सबसे अधिक भाषा समूहों में विभाजित किया गया है: इसमें लगभग 600 भाषाएँ हैं जो सौ से ज़्यादा समूहों में सम्मिलित हैं। इस विविधता के कारण दो तथ्यों में पाए जाते हैं: क्षेत्र का विशाल विस्तार, चूंकि इसमें सारा दक्षिण अमरीका, मध्य अमरीका व उत्तरी अमरीका का अच्छा-खासा हिस्सा भी है (उन इलाकों के अलावा जहाँ बाकि के दो भाषाई परिवार हैं) और महाद्वीप के इंसानी समुदायों का अलग-थलग पड़े रहना।


title: अमरीका की भाषाएं

text: महाद्वीप के उत्तर में आलोंकी समूह है, जिसमें आरापाहो, चेरोकी व डकोटा जैसी भाषाएँ हैं। मध्य में उतोआज़्तेका है जिसमें कोमांचे व नाहुआत्ल हैं। आन्देस इलाके में महाद्वीप की सबसे ज़्यादा बोले जाने वाली भाषा है, केचुआ - जिसके लगभग एक करोड़ बोलने वाले हैं -, व आइमारा और मापुचे। गुआरानी व तुपी भूमध्य-तुकानी समूह की हैं। आमाज़ोन नदी के किनारों पर जे, पानो व कारिबे समूह भी हैं, जिनमें कम बोली जाने वाली भाषाएँ जैसे मादिजा (जे), मारुबो (पानो) व पानारे (कारिबे) हैं।


title: अमरीका की भाषाएं

text: नादेने अलास्का व कैनेडा के पश्चिम में विस्तृत है। अलग-थलग पड़ी भाषायों के अलावा इसमें आतापास्का समूह भी है जिसमें नावाहो व आपाचे जैसी भाषाएँ हैं।


title: अमरीका की भाषाएं

text: जो महाद्वीप के उत्तरी भाग में फैला है, अलास्का से लेकर ग्रीनलैंड तक। एस्कीमो समूह में इनुइत व युपिक जैसी भाषाएँ हैं।


title: अमरीका की भाषाएं

text: अमरीका की विशाल भाषाई विविधता कोलंबस के 1492 में आने के बाद से कम हुई है, उपनिवेशवाद की वजह से। उदाहरण के लिए ब्रासील में पहले 1200 भाषाएँ बोली जाती थीं। व आज सिर्फ़ 170, जिनमें से अधिकतर तेज़ी से विलुप्त होने की प्रक्रिया में हैं।


title: अमरीका की भाषाएं

text: गुआरानी ही एकमात्र अमरीकी-आदिवासी भाषा है जो एक अमरीकी देश में आधिकारिक है: पारागुआई में। बाकी भाषाएँ को या तो कोई भी आधिकारिक मान्यता नहीं है या फिर क्षेत्र के कुछ भागों में सह-आधिकारिक दर्जा प्राप्त है, जैसे कि अब केचुआ या फिर पेरु की आइमारा। अमरीका के सारे देशों में वे भाषाएँ आधिकारिक हैं जो महाद्वीप पर यूरोपीय लोगों द्वारा लाई गई थीं: स्पेनी, अंग्रेज़ी, फ्रांसीसी, पुर्तगाली व नीदरलैंडी।


title: अमरीका की भाषाएं

text: यूरोपीय जन वहाँ से ऐसी चीज़ें भी ले गए जो यूरोप में नहीं पाई जाती थीं, व नतीजतन इन चीज़ों के नाम भी यूरोप में पहुँच गए। इस तरह से यूरोपीय भाषायों में बहुत से नए शब्द आ पाए हैं जैसे बटाटा (केचुआ), टमाटर या चॉकलेट (नाहुआत्ल), कुछ जानवरों के नाम जैसे पिरान्या (तुपी) व बाकि कुछ शब्द जैसे तूफान (ताइनो) या अनोराक (इनुइत) और भी काफी शब्दों की तरह।


title: टीटीकाका झील

text: टिटीकाका झील पेरू एवं बोलीविया की सीमा पर स्थित एक झील है। इसकी समुद्र तल से ऊंचाई ३८१२ मीटर (१२,५०० फीट) है। जलीय मात्रा के अनुसार यह झील दक्षिण अमरीका की सबसे बड़ी झील है।


title: टीटीकाका झील

text: इस झील में दो उप-क्षेत्र आते हैं, जो तिकीना जलडमरुमध्य से जुड़े हैं। यह जलडमरुमध्य है, सबसे संकरे बिंदु पर। बड़ा उप-क्षेत्र लागो ग्रांदे हैजिसकी औसत गहरायी है एवं अधिकतम गहरायी है । छोटा उप-क्षेत्र विनेमार्का है, जिसकी औसत गहरायी एवं अधिकतम गहरायी है। The overall average depth of the lake is .


title: ओरिनोको नदी

text: ओरिनिको दक्षिण अमरीका की सबसे बड़ी नदियों में से एक है। इसकी लंबाई २१४० मी.(१३३० मील) है।


title: रिओ दे ला प्लाता

text: रिओ दे ला प्लाता () दक्षिण अमरीका में उरुग्वे नदी और पराना नदी के संगम से बनने वाली एक ईस्टुअरी नदी है। संगम से अंध महासागर तक इसकी लंबाई २९० किलोमीटर है। आरजेन्टीना की राजधानी बुएनोस आइरेस और उरुग्वे की राजधानी मोन्तेविदेयो दोनों इसी नदी के किनारे बसी हुई हैं। अपने मार्ग के कुछ भाग में यह नदी आरजेन्टीना व उरुग्वे के बीच की अंतरराष्ट्रीय सीमा की भी भूमिका अदा करती है।


title: रिओ दे ला प्लाता

text: स्पेनी भाषा में 'रिओ' का अर्थ 'नदी' और 'प्लाता' का अर्थ 'चाँदी' होता है। इस नदी के नाम का मतलब 'चाँदी की नदी' है। अंग्रेज़ी में इसे कभी-कभी 'प्लेट नदी' के नाम से भी बुलाया जाता है। १६वीं शताब्दी में दक्षिण अमेरिका में स्पेनी प्रभाव आने से पहले यहाँ की स्थानीय गुआरानी नामक आदिवासी जनजाति इस नदी को पाराना-गुआज़ी () के नाम से बुलाती थी।


title: यूटीसी-०२:००

text: यूटीसी-०२:०० () यूटीसी से २ घंटे पीछे का समय मंडल है। इसका प्रयोग कुछ यूँ होता है:


title: यूटीसी-०५:००

text: यूटीसी-०५:००, UTC-5 यूटीसी से ५ घम्टे पहले का समय मंडल है। यानि जब ग्रीनविच, लंदन में दिन के १२ बज रहे होते हैं तो यहाँ सुबह के ७ बज रहे होते हैं। इसका प्रयोग कुछ यूँ होता है:


title: यूटीसी-०५:००

text: मध्य अमेरिका में यह क्षेत्र पश्चिमी कैरिबियाई समय मंडल के तौर पर भी जाना जाता है। उत्तरी गोलार्ध की गर्मियों में


title: दक्षिण अमेरिकी देशों की सूची

text: यह सूची दक्षिण अमरीका के देशों की है:-


title: बोनसाई

text: जापानी भाषा में बोनसाई का मतलब है "बौने पौधे"। यह काष्ठीय पौधों को लघु आकार किन्तु आकर्षक रूप प्रदान करने की एक जापानी कला या तकनीक है। इन लघुकृत पौधों को गमलों में उगाया जा सकता है। इस कला के अन्तर्गत पौधों को सुन्दर आकार देना, सींचने की विशिष्ट विधि तथा एक गमले से निकालकर दूसरे गमले में रोपित करने की विधिया शामिल हैं। इन बौने पौधों को समूह में रखकर घर को एक हरी-भरी बगिया बनाया जा सकता है। बोनसाई पौधों को गमले में इस प्रकार उगाया जाता है कि उनका प्राकृतिक रूप तो बना रहे लेकिन वे आकार में बौने रह जाएं। बोनसाई को पूरे घर में कहीं भी रखा जा सकता है।


title: बोनसाई

text: 'बोनसाई' शब्द मूल चीनी शब्द पेन्जाई (盆栽) का जापानी उच्चारण है। 'बोन' उस पात्र को कहते हैं जिसमें ये पौधे प्राय: उगाये जाते हैं। यह ट्रे के आकार का होता है।


title: बोनसाई

text: सबसे पहले बोनसाई के लिए उपयुक्त पौधे को गमले में उगाया जाता है। फिर उसके बाहरी भाग की कांट-छांट इस प्रकार करते हैं कि वांछित शैली के अनुसार पूर्व निर्धारित आकार दिया जा सके। जड़ों की कांट-छांट कर इसे रोप दिया जाता है। बोनसाई हेतु बीज से तैयार पौधे ठीक रहते हैं।


title: बोनसाई

text: वृक्षों के चयन के समय उनके फूलों की सुन्दरता, कलियों व पत्तियों का रंग-रूप आदि का विशेष ध्यान रखा जाता है।


title: बोनसाई

text: सदाबहार वृक्ष: अनार, आम, अमलताश, अमरूद, आकाशनीम, आंवला, बरगद, बॉटब्रूश, संतरा, सेमल, गूलर, गुलमोहर, पीपल, जकरेण्डा, लीची, चीड़, नीम, नींबू, केसिया प्रजाति आदि। पतझड़ वृक्ष: ओक, बेर, बर्च, देवदार, फर, नाशपति, सेमल, चमेली, बोगनवेलिया आदि।


title: बोनसाई

text: बोनसाई हेतु उथले गमलों का प्रयोग किया जाता है। इनकी जड़ों के आसपास मिट्टी कम होती है। वर्गाकार, आयताकार, गोलाकार, अण्डाकार, ष्ट्कोणीय और उथले गमले इन पौधों के लिए ठीक रहते हैं। गमलों में जल निकास का क्षेत्र बड़ा होना चाहिए।


title: बोनसाई

text: धीरे बढ़ने वाले पौधे गर्म व आद्र जलवायु में तीन-चार वर्ष व शुष्क जलवायु में चार-छह वर्ष बाद गमला बदलना चाहिए। गमला बदलने से तात्पर्य पौधे को निकालकर दुबारा से लगाना है।


title: बोनसाई

text: गर्मियों के शुरू होने के साथ कांट-छांट का कार्य किया जाता है। सदाबहार पौधों की कांट-छांट सर्दियां शुरू होने से पहले की जानी चाहिए। गमलों में उद्यान की मिट्टी, पत्ती की खाद और बालू रेत की बराबर मात्रा मिलाकर मिश्रण तैयार करें। पौधे को मिट्टी सहित गमले से निकालकर जड़ों से मिट्टी लकडी की सहायता से झाड़ दें। पर एक तिहाई मिट्टी जड़ों में लगी रहनी चाहिए। कम आयु के पौधों की जड़ों को कांट-छांट गहरी व अधिक आयु के पौधों की हल्की करनी चाहिए।


title: बोनसाई

text: कंटाई-छंटाई का मुख्य उद्देश्य पौधे को आकार प्रदान करना होता है। बोनसाई को लकड़ी इत्यादि का सहारा नहीं देना चाहिए। पतली शाखाओं को तांबे या एल्यूमिनियम के तारों के सहारे सुनिश्चित दिशा दी जाती है। शाखाओं के मजबूत होने पर तारों को हटा दिया जाता है।


title: बोनसाई

text: प्रतिदिन हल्की सिंचाई करनी चाहिए। पौधों पर पानी फव्वारे से डालें। पात्र अथवा गमले के नीचे से रिसाव होने तक सिंचाई करें। मिट्टी गीली होने पर सिंचाई न करें।


title: बोनसाई

text: जापान के बोनसाई विशेषज्ञों के अनुसार बोनसाई को लगभग तेरह तरह से उगाया जा सकता है।


title: बोनसाई

text: 1. सीधे वृक्ष: इसमें तने सीधे ऊपर की ओर पतले, मुख्य तने में चारों ओर की शाखाएं तने से 90 डिग्री का कोण बनाते हुए ऊपर बढ़ती हैं। चीड़, सिल्वर ओक, फर आदि के लिए यह शैली उपयुक्त है।


title: बोनसाई

text: 2. दो तने वाले वृक्ष: पौधों में मिट्टी की सतह से ही प्रति वृक्ष के दो तने बढ़ने दिए जाते हैं। तनों की ऊंचाई अलग-अलग होती है। इसे जापानी भाषा में सोकन कहते हैं।


title: बोनसाई

text: 3. अनेक तने वाले वृक्ष: एक जड़ से 6 या अधिक तने ऊपर सीधे बढ़ने दिए जाते हैं।


title: बोनसाई

text: 4. सिनुअस: अनेक तने विकसित होने दिए जाते हैं।


title: बोनसाई

text: 5. तिरछा बोनसाई: मुख्य तना जमीन से 45 डिग्री कोण पर झुका हुआ सीधा बढ़ता है।


title: बोनसाई

text: 6. ब्रूम: तना सीधा पर मध्य तने से निकलने वाली दूसरी शाखाएं केवल दो विपरीत दिशाओं में बढ़ने दी जाती हैं। इससे वृक्ष का रूप पंखे के समान हो जाता है।


title: बोनसाई

text: 7. खुली जड़ वाले वृक्ष: तना जमीन की सतह से 90 डिग्री या 45 डिग्री के कोण पर ऊपर की ओर बढ़ता है, साथ ही जड़ें भी मिट्टी के ऊपर बढ़ती हुई दिखाई देती हैं। इस शैली में पौधा लगाते समय पौधे की जड़ों को मिट्टी के अंदर ना डालकर ऊपर की ओर खुला रखकर चारों ओर बालू रख देते हैं।


title: बोनसाई

text: 8. कैस्केड: मुख्य तने को आधा झुका दिया जाता है। इसे गमले के पैंदे से नीचे तक झुकाया जाता है।


title: बोनसाई

text: 9. इकाडा वृक्ष: मुख्य तने को मिट्टी की सतह तक झुकाकर दो-तीन स्थानों पर शाखाओं को विकसित होने दिया जाता है।


title: बोनसाई

text: 10. विण्ड स्वेप्ट: वृक्ष भूमि की सतह से 90 डिग्री कोण का निर्माण करता है और साथ ही मुख्य तने से निकलने वाली शाखाओं को एक ही दिशा में बढ़ने दिया जाता है ताकि ऎसा प्रतीत हो कि शाखाएं वायु के झौके से प्रभावित हो गई हैं।


title: बोनसाई

text: 11. वृक्ष समूह: एक गमले में अनेक वृक्ष उगाए जाते हैं। इसके लिए चपटे, उथले व बड़े गमले प्रयोग में लाए जाते हैं।


title: बोनसाई

text: 12. लहराता बोनसाई: एक या दो मुख्य शाखाएं गमले की मिट्टी की सतह से तिरछी निकली हुई होती हैं।


title: बोनसाई

text: 13. चट्टानी बोनसाई: गमले की मिट्टी की सतह पर पुराने पत्थर अथवा चट्टान के टुकड़े रख दिए जाते हैं ताकि उन पर वृक्ष की जड़ें फैल जाएं।


title: ललित कला अकादमी

text: ललित कला अकादमी स्वतंत्र भारत में गठित एक स्वायत्त संस्था है जो 5 अगस्त 1954 को भारत सरकार द्वारा स्थापित की गई। यह एक केंद्रीय संगठन है जो भारत सरकार द्वारा ललित कलाओं के क्षेत्र में कार्य करने के लिए स्थापित किया गया था, यथा मूर्तिकला, चित्रकला, ग्राफकला, गृहनिर्माणकला आदि।


title: ललित कला अकादमी

text: इसकी एक समान्य कौंसिल है जिसमें कई सभासद, एक कार्यकारी बोर्ड, एक वित्त समिति (फ़ाइनैन्स कमेटी) आदि हैं। इस कौंसिल में प्रमुख कलाकार, केंद्रीय सरकार के तथा विभिन्न-राज्यों के प्रतिनिधि और कलाक्षेत्र के प्रमुख व्यक्ति है। अकादमी के प्रति दिन का कार्यक्रम कार्यकारिणी समिति के मंत्री और सामान्य कौंसिल के अन्य उत्तरदायी लोगों द्वारा संचालित होता है।


title: ललित कला अकादमी

text: ललित कला अकादमी के 30 परिपूरक स्वीकृत कला संगठन संपूर्ण देश में हैं जो कि अकादमी के क्रियाकलापों से घनिष्ठ रूप से संबंधित है, विशेष रूप से प्रदर्शनी कार्यक्रमों से। इसके अतिरिक्त 12 राज्य ललित कला अकादमी हैं जो केंद्रीय अकादमी की सहायक और सहकारी हैं। अकादमी के बजट में देशी और प्रांतीय अकादमी के कार्यों को प्रोत्साहित करने के लिए अनुदान की व्यवस्था है।


title: ललित कला अकादमी

text: ललित कला अकादमी में विभिन्न प्रकार के कार्यक्रम होते हैं जिन्हें हम प्रमुख रूप से निम्नलिखित शीर्षकों के अंतर्गत विभक्त कर सकते हैं -


title: ललित कला अकादमी

text: (1) प्रदर्शनी


title: ललित कला अकादमी

text: (2) प्रकाशन संबंधी कार्य


title: ललित कला अकादमी

text: (3) निरीक्षण (सर्वे), सेमीनार (विचार गोष्ठी), दीवारों पर चित्र बनाने की कला का अनुकरण


title: ललित कला अकादमी

text: (4) देशीय कला संगठनों और प्रांतीय अकादमियों के समन्वित कार्यक्रम को प्रोत्साहन देना


title: ललित कला अकादमी

text: (5) विदेशों से संपर्कस्थापन तथा छात्रों एवं कलाकारों का आदान-प्रदान


title: ललित कला अकादमी

text: प्रदर्शनी कार्यक्रम के अंतर्गत राष्ट्रीय कला प्रदर्शनी और विदेशों में भारतीय कला प्रदर्शनी दोनों ही आते हैं तथा सामयिक और प्रासंगिक दोनों ही की व्यवस्था की जाती है।


title: ललित कला अकादमी

text: राष्ट्रीय कला प्रदर्शनी प्रति वर्ष समकालीन भारतीय कला की श्रेष्ठ प्रतिनिध्यात्मक कृतियों का चयन प्रस्तुत करती है। विदेशों में होनेवाली भारतीय कला प्रदर्शनी के कार्यक्रमों का द्विमुखी दृष्टिकोण है। पहला, चित्रकला, मूर्तिकला और कला के अन्य पक्षों के मुख्य विदेशी कलाकेंद्रों के श्रेष्ठ और चुने हुए सामयिक संग्रहों को प्रस्तुत करना।


title: ललित कला अकादमी

text: विदेशी कला प्रदर्शनी विभिन्न प्रदर्शनियों में भाग लेने और हमारे कलाकारों तथा अकुशल सामान्य कलाकारों को संपूर्ण संसार की श्रेष्ठ कलाओं से संपर्क स्थापित करने का अवसर प्रदान करती है।


title: ललित कला अकादमी

text: अकादमी का प्रकाशन संबंधी कार्यक्रम दो स्तरों पर होता है - (1) प्राचीन भारतीय कला का प्रकाशन, 2. समकालीन भारतीय कला का प्रकाशन।


title: ललित कला अकादमी

text: भारतीय कला की ललित कला ग्रंथमाला के अंतर्गत अनेक छोटी पुस्तकें और लेख भारतीय चित्रकला और मूर्तिकला के प्रमुख स्कूलों से प्रकाशित होते हैं। "ललित कला" नामक एक पत्रिका, जो भारतीय कला, पुरातन वस्तुओं और पूर्वदेशीय कला के कुछ पत्रों से संबंधित है, वर्ष में दो बार प्रकाशित होती है।


title: ललित कला अकादमी

text: ललित कला ग्रंथमाला की समकालीन कला के लेखों में प्रख्यात अभ्यासरत कलाकारों की चर्चा होती है। एक और पत्रिका "समकालीन ललित कला" वर्ष में दो बार प्रकाशित होती है। ये सभी प्रकाशन पूर्णत: सचित्र और इस प्रकार के हैं कि विद्वान् तथा सामान्य व्यक्ति दोनों को ही आकर्षित करते हैं।


title: ललित कला अकादमी

text: प्रतिलिपि कार्यक्रम के अंतर्गत संपूर्ण देश की प्रमुख दीवारों पर चित्र खींचने की विधि की सच्ची प्रतिलिपि आती है। उनमें से कुछ बहुत दिनों तक स्थायी नहीं रहतीं। जो युक्तियाँ पूरी की जा चुकी है वे निम्नलिखित हैं -


title: ललित कला अकादमी

text: (1) वादामी फ्रे स्कोज (भित्तिचित्र खींचने की विधि) डेकन।


title: ललित कला अकादमी के सभासदों की सूची

text: ललित कला अकादमी की फेलोशिप को "ललित कला अकादमी रत्न" भी कहा जाता है। यह भारत में ललित कला के क्षेत्र में दिया जाने वाला एक सम्मान है। इसमें २५००० रूपये नकद, एक प्रशस्तिपत्र एवं एक प्रतीक (plaque) दिया जाता है। जैमिनी राय को सन् १९५५ में इसका पहला फेलो चुना गया था। नीचे वर्ष के क्रमानुसार सभासदों की सूची दी गयी है।


title: ललित कला अकादमी के सभासदों की सूची

text: क्रम सं. -- सभासद का नाम -- वर्ष


title: शिशुशिक्षा

text: "शिशु" शब्द का अर्थ बहुत व्यापक होता है। कोई जन्म से लेकर ढाई तीन वर्षों तक, कोई पाँच वर्ष तक और कोई छह या सात वर्ष तक के बच्चे को शिशु कहता है। परंतु शिशुशिक्षा के अर्थ "दो से ग्यारह या बारह वर्ष तक की शिक्षा" माना जाता है। इस पर्याप्त लंबी अवधि को प्राय दो भागों में बाँटा जाता है। दो वर्ष से छह वर्ष की शिक्षा को शिशुशिक्षा (इनफंट या नर्सरी एजुकेशन) कहते हैं, जो प्राय: शिशुशालाओं (नर्सरी स्कूलों) में दी जाती है। छह वर्ष के पश्चात् ग्यारह या बारह वर्ष की शिक्षा को बालशिक्षा (चाइल्ड एजुकेशन) या प्रारंभिक शिक्षा (एलीमेंटरी एजुकेशन) कहते हैं। संसार के सभी प्रगतिशील देशों में प्रारंभिक शिक्षा अनिवार्य है। अत: कहीं छह वर्ष के पश्चात् और कहीं सात वर्ष से प्रारंभिक विद्यालयों में शिक्षा आरंभ की जाती है जो प्राय: पाँच वर्षों तक चलती है। तत्पश्चात् बच्चे माध्यमिक शिक्षा में प्रविष्ट होते हैं।


title: शिशुशिक्षा

text: शिशु मनुष्य का पूर्वरूप है। मनुष्य की संपूर्ण शक्तियाँ और संभावनाएँ शिशु में संनिहित रहती हैं। उसके समुचित पालन पोषण एवं शिक्षादीक्षा पर ही भावी मनुष्य का विकास निर्भर रहता है। अत: मनुष्य की शिक्षा को पूर्ण बनाने की नींव शैशवावस्था में ही पड़ जानी चाहिए। इसी से आज के युग में शिशुशिक्षा को सर्वाधिक महत्व प्रदान किया जाता है।


title: शिशुशिक्षा

text: उन्नीसवीं शताब्दी तक शिशु को शिक्षित करने का ढंग बड़ा ही कठोर था। उसके प्रति अध्यापक की सहानुभूति का अभाव था। शिक्षा में शारीरिक दंड का विधान प्रमुख था। शिशु का भी कोई पृथक् व्यक्तित्व है - उसकी अपनी आवश्यकताएँ, स्वतंत्र रुचि एवं आकांक्षाएँ हैं - इसपर अध्यापक का ध्यान नहीं जाता था। शिशु सामान्य (तथाकथित) अपराध पर अध्यापक का क्रुद्ध होना और उसे शारीरिक दंड देना स्वाभाविक था। माता पिता भी "दशवर्षाणि ताडयेत्" को वेदवाक्य मानकर शिक्षा में शिशु के दंड का विधान नतमस्तक होकर स्वीकार करते थे।


title: शिशुशिक्षा

text: शिशु की स्वतंत्रता का सर्वप्रथम प्रचारक रूसो (1712-1778 ई.) हुआ। तत्पश्चात् पेस्तालीत्सी (1746-1827) ने शिशुशिक्षा को मनोवैज्ञानिक आधार प्रदान किया। उन्नीसवीं शताब्दी के मध्य में फ्रोबेल नामक जर्मन शिक्षाशास्त्री ने "बालोद्यान" (किंडरगार्टन) पद्धति द्वारा शिशुशिक्षा में क्रांति उत्पन्न की; परंतु अनेक कारणों से उसका प्रचार मंद गति से हुआ जिससे उन्नीसवीं शताब्दी का अंत होते यह पद्धति यूरोप के अन्य देशों तथा अमरीका में फैली। बीसवीं शताब्दी के आरंभ में अमरीका के एडवर्ड थार्नडाइक तथा चार्ल्स जुड ने शिशुशिक्षा को सरल, सरस एवं आकर्षक बनाने का प्रयत्न किया। अब शिक्षाशास्त्रियों एव मनावैज्ञानिकों का ध्यान शिशु मनोविज्ञान की ओर विशेष रूप से आकृष्ट हुआ। इटली की प्रसिद्ध महिला शिक्षाशास्त्रिणी मैरिया मांतेस्सोरी ने ज्ञानेंद्रियों की साधना पर विशेष बल दिया जिससे शिशु-शिक्षण-पद्धति में एक नवीन युग आरंभ हुआ और शिशु की शिक्षा सामूहिक से व्यक्तिप्रधान हो गई। प्रत्येक शिशु की पृथक् रुचि एवं मानसिक विकास के अनुरूप उसे शिक्षा देने की व्यवस्था हुई। महात्मा गांधी ने शिशुशिक्षा में उपयोगितावाद का प्रधानता दी और जीवनोपयोगी किसी व्यवसाय (जैसे कताई, बुनाई या कृषि) को शिक्षा का आधार बनाया जिससे यह शिक्षा आधार (बेसिक) शिक्षा कहलाती है।


title: शिशुशिक्षा

text: अधिकांश देशों में शिशुशिक्षा की दो प्रमुख पद्धतियाँ व्यवहार में लाई जाती हैं - एक बालोद्यान की, दूसरी मांतेस्सोरी। बालोद्यान पद्धति में बच्चों को कुछ खिलौनों या क्रीड़ा उपकरणों (जिन्हें फ्रोबेल ने "उपहार" कहा है) तथा शिशु गीतों (नर्सरी सौंग्स) द्वारा सामूहिक शिक्षा दी जाती है। बच्चे शिक्षा को खेल समझकर बड़ी रुचि से आकृष्ट होते हैं और विद्यालय उनके लिए आकर्षण का केंद्र बन जाता है। परंतु शिशुमनोविज्ञान के विकास से पता चला है कि प्रत्येक शिशु दूसरे से भिन्न होता है। अत: उसकी शिक्षा दूसरों से पृथक् ढंग से होनी चाहिए। उस अपनी सहज शक्तियों एवं संभावनाओं का विकास करने के लिए अवसर मिलना चाहिए। केवल सामूहिक शिक्षा देने से उसकी बहुत सी शक्तियाँ अविकसित रह जाती हैं। अत: बालोद्यान का स्थान धीरे धीरे मांतेस्सोरी पद्धति ले रही है। मांतेस्सोरी पद्धति के मूल आधार हैं ज्ञानेंद्रियों का साधन या विकास तथा शिशु की स्वतंत्रता। इस पद्धति के द्वारा तीन से छह या सात वर्ष के बच्चों का अनेक प्रकार के शैक्षिक यंत्रों (डिडैक्टिक) ऐपैरेटस द्वारा वस्तुओं के रूप, रंग, आकार आदि का ज्ञान कराया जाता है। परंतु प्राय: संपूर्ण ज्ञान बच्चे स्वयं प्राप्त करते हैं। आत्मशिक्षण इस पद्धति का मूल मंत्र है। अध्यापिका दर्शक के रूप में विद्यमान रहकर शिशु के कार्यों का संप्रेक्षण एवं निर्देश करती है। इससे उसे "अध्यापिका" न कहकर "संचालिका" कहते हैं। मांतेस्सोरी विद्यालयों में इंद्रियसाधना के साथ साथ व्यावहारिक जीवन की उपयोगी शिक्षा दी जाती है, जैसे भोजन परसना, कमरा साफ करना, कमरे के सामान व्यवस्थित रूप से सजाकर रखना, इत्यादि। स्वच्छता के साथ ही वेशभूषा धारण करने के ढंग, जैसे बालों में कंघी करना, कपड़ों में बटन लगाना, फीता बाँधना इत्यादि भी सिखाए जाते हैं। इन विद्यालयों में टेबुल, कुर्सी, चौकी इत्यादि सभी आवश्यक सामान हल्के बनवाए जाते हैं जिससे बच्चे सरलता से उन्हें स्थानांतरित कर सकें। इस प्रकार उन्हें अपने सभी कार्य स्वयं करने की शिक्षा दी जाती है।


title: शिशुशिक्षा

text: उक्त दोनों प्रकार की पद्धतियों में शिशु के व्यक्तित्व का महत्व स्वीकार किया जाता है और उसे किसी प्रकार का शारीरिक दंड न देकर प्रेम से शिक्षा देना श्रेयस्कर माना जाता है। शिक्षा में दंड या पुरस्कार के बिना वातावरण से जो प्रेरणा मिलती है वही शिशु के विकास में सहायक होती है। बालोद्यान पद्धति में उपहार का विधान तो है परंतु पुरस्कार का नहीं है। मांतेस्सोरी पद्धति में भी पुरस्कार या प्रलोभन देकर शिक्षा की ओर आकृष्ट करने का कोई विधान नहीं है। दोनों ही पद्धतियों में सक्रियता का सिद्धांत मान्य है। बच्चों में क्रियाशीलता एवं स्फूर्ति की अधिकता होती है जिसका संचालन उपयुक्त दिशा में होना चाहिए। अत: आधुनिक शिक्षा में शिशु को विभिन्न प्रकार की क्रियाओं में व्यस्त रखा जाता है और शिक्षा को खेल का रूप प्रदान किया जाता है जिससे वह शिशु को बोझ न जान पड़े। आधुनिक शिक्षा का एक बहुमान्य सिद्धांत है करके सीखना। इस सिद्धांत के अनुसार ही उक्त दोनों पद्धतियों में व्यावहारिक ज्ञान की शिक्षा दी जाती है। शिशु के शरीर में निरंतर वर्धमान शक्ति एव स्फूर्ति का उपयोग करने के लिए शारीरिक व्यायाम तथा खेल-कूद की पर्याप्त व्यवस्था रखी जाती है। खेलकूद के नियमों के पालन से अनुशासन की शिक्षा मिलती है, साथ ही सहयोग द्वारा कार्य करने एवं आदान प्रदान करने का अभ्यास बढ़ता है।


title: शिशुशिक्षा

text: शिशुशिक्षा में कहानी, कविता तथा संगीत को भी प्रमुख स्थान दिया जाता है। यद्यपि श्रीमती मांतेस्सोरी परियों की काल्पनिक कथाओं के विरुद्ध हैं और बच्चों के लिए उन्हें अनुपयुक्त मानती हैं फिर भी व्यवहार में प्राय: देखा जाता है कि ऐसी कथाओं से बच्चों का केवल मनोरंजन ही नहीं होता वरन् उनमें कल्पनाशक्ति का विकास भी होता है। अत: उनके पाठ्यक्रम में इनका होना लाभदायक सिद्ध होता है। बच्चों के लिए कविता एवं संगीत के महत्व को श्रीमती मांतेस्सोरी भी स्वीकार करती हैं। अत: उनके विद्यालयों में बच्चों को कविताएँ - विशेषत: नादसौंदर्यात्मक, लययुक्त एवं अभिनेय कविताएँ सिखाई जाती हैं। प्रयाण गीतों तथा नृत्य के साथ चलनेवाले गीतों को प्रधानता दी जाती है। तात्पर्य यह है कि वर्तमान शिशुशिक्षा पद्धति में शिशु को सब प्रकार की स्वतंत्रता देकर आत्माभिव्यंजन का पूर्ण अवसर प्रदान किया जाता है। इसके लिए अनुकूल वातावरण एवं उपकरण प्रस्तुत करना शिक्षक का मुख्य कर्तव्य होता है।


title: शिशुशिक्षा

text: उपर्युक्त सिद्धांतों के अनुसार शिशुशिक्षा के समुचित प्रसार के लिए निम्नोक्त आवश्यकताओं की पूर्ति अपेक्षित है - दो से छह वर्ष के बच्चों के लिए शिशुशालाओं (नर्सरी स्कूलों) तथा छह से ग्यारह वर्ष के बच्चों के लिए बालोद्यान की स्थापना; सभी शिशुविद्यालयों में जलपान एवं दोपहर के भोजन की व्यवस्था; शिशु छात्रावासों की स्थापना; शिशु छात्रावासों की स्थापना; शिशुशिक्षा के लिए उपयुक्त प्रशिक्षित अध्यापिकाओं की नियुक्ति; बच्चों के क्रीड़ोपकरणों की व्यवस्था; बालसमाजों (चिल्ड्रेंस क्लबों) की स्थापना जहाँ बच्चे एकत्र होकर परस्पर मिल सकें तथा मनोरंजन के साधनों द्वारा जी बहला सकें; शिशुशिक्षा के लिए उपयुक्त साहित्य-आकर्षक पुस्तकें, पत्रपत्रिकाएँ आदि-के अतिरिक्त उपयोगी एवं आकर्षक खिलौने प्रस्तुत करना; विकलांग, विकृतमस्तिष्क एवं अपराधी बच्चों के लिए पृथक् विद्यालयों की स्थापना; शिशुप्रदर्शनियों द्वारा बच्चों के स्वास्थ्य को प्रोत्साहन देना; तथा राज्य द्वारा शिक्षा का संपूर्ण भारवहन जिससे सभी बच्चों का समान अवसर मिले, भोजन, जलपान, आवास आदि नि:शुल्क प्राप्त हों एवं उनके शारीरिक या मानसिक विकास में धनाभाव के कारण कोई त्रुटि न रहने पाए।


title: प्रारंभिक शिक्षा

text: छह वर्ष के पश्चात् ग्यारह या बारह वर्ष की शिक्षा को 'प्रारंभिक शिक्षा (प्राइमरी एजूकेशन या एलीमेंटरी एजुकेशन) या बालशिक्षा (चाइल्ड एजुकेशन) कहते हैं। संसार के सभी प्रगतिशील देशों में प्रारंभिक शिक्षा अनिवार्य है। अत: कहीं छह वर्ष के पश्चात् और कहीं सात वर्ष से प्रारंभिक विद्यालयों में शिक्षा आरंभ की जाती है जो प्राय: पाँच वर्षों तक चलती है। तत्पश्चात् बच्चे माध्यमिक शिक्षा में प्रविष्ट होते हैं। इसके पहले के शिक्षा के स्तर को शिशुशिक्षा कहते हैं।


title: राष्ट्रीय जलमार्ग 1

text: गंगा नदी से गुजरने वाले 1680 किलोमीटर लंबे प्रयागराज-हल्दिया जलमार्ग को जल मार्ग विकास परियोजना (जेएमवीपी) के तहत भारत में राष्ट्रीय जलमार्ग संख्या-१ का दर्जा दिया गया है। गंगा नदी का प्रयोग नागरिक यातायात तथा भारवहन के लिए काफी समय से किया जाता रहा है। इस जलमार्ग पर स्थित प्रमुख शहर प्रयागराज, वाराणसी, मुगलसराय, सारण, बक्सर, आरा, पटना, मोकामा, बाढ, मुंगेर, भागलपुर, फरक्का, कोलकाता तथा हल्दिया है।


title: दृश्य कला

text: दृश्य कला (visual arts), कला का वह रूप है जो मुख्यत: 'दृश्य' (visual) प्रकृति की होती हैं। जैसे - रेखाचित्र (ड्राइंग), चित्रकला, मूर्तिकला, वास्तुकला (architecture), फोटोग्राफी, विडियो, चलचित्र आदि। किन्तु आजकल दृष्यकला में ललित कलाएँ तथा हस्तकलाएँ शामिल मानी जातीं हैं।


title: सस्ता साहित्य मण्डल

text: सस्ता साहित्य मण्डल, भारत का एक प्रमुख पुस्तक प्रकाशक संस्था है। इस संस्था की स्थापना सन् १९२५ में महात्मा गांधी की प्रेरणा से हुई जिसमें जमनालाल बजाज एवं घनश्यामदास बिड़ला की प्रमुख भूमिका थी। यह एक धर्मार्थ संस्था है जो बिना लाभ कमाए (no-profit) काम करती है। इसका मुख्य उद्देश्य कम मूल्य पर उच्चस्तरीय साहित्य का प्रकाशन करना है। मंडल ने अब तक लगभग २००० से अधिक पुस्तकों का प्रकाशन किया है। आरम्भ में इसके कार्यों का केन्द्र अजमेर था किन्तु १९३४ में यह दिल्ली आ गया था। इस प्रकाशन ने जो सबसे पहली पुस्तक छापी वह गांधीजी द्वारा रचित "दक्षिण अफ्रीका में सत्याग्रह का इतिहास" थी।


title: सस्ता साहित्य मण्डल

text: मंडल द्वारा प्रकाशित पुस्तकें अनेकानेक विषयों - इतिहास, अर्थशास्त्र, नीतिशास्त्र, समाजशास्त्र, महापुरुषों की जीवनियाँ आदि होती हैं। बहुत सी पुस्तकें गांधीजी एवं गांधी-साहित्य से सम्बन्धित होती हैं। इसके कई प्रकाशनों को भारत के केन्द्रीय सरकार या राज्य सरकारों से पुरस्कार भी मिल चुके हैं।


title: सस्ता साहित्य मण्डल

text: सस्ता साहित्य मंडल कोई साधारण प्रकाशक नहीं है। इसकी स्थापना के पीछे वही तत्व सक्रिय थे जिन्होंने आगे चलकर आज़ादी की लड़ाई में बढ़-चढ़कर हिस्सा लिया। गांधीजी के अनन्य अनुयायी और उनके पांचवें पुत्र के नाम से विख्यात सेठ जमनालाल बजाज इसके मुख्य प्रेरक थे और घनश्यामदास बिड़ला, हरिभाऊ उपाध्याय, वियोगी हरि आदि इसके सक्रिय सहयोगी थे।


title: सस्ता साहित्य मण्डल

text: सस्ता साहित्य मण्डल ने हिन्दी की स्तरीय किन्तु अत्यन्त सस्ती पुस्तकें छापकर हिन्दी साहित्य एवं हिन्दीभाषी जनता का उपकार किया है। इसने अन्य भाषाओं का उत्तम साहित्य भी अनुवाद करके हिन्दी में उपलब्ध कराया है। इसके इस कार्य की भूरि-भूरि प्रशंसा हुई है।


title: जमनालाल बजाज

text: जमनालाल बजाज (४ नवम्बर १८८९ - ११ फरवरी १९४२) भारत के एक उद्योगपति, मानवशास्त्री एवं स्वतंत्रता संग्राम सेनानी थे। वे महात्मा गांधी के अनुयायी थे तथा उनके बहुत करीबी व्यक्ति थे। गांधीजी ने उन्हें अपने पुत्र की तरह माना। आज भी उनके संचालित ट्रस्ट समाजसेवा के कामों में जुटा है।


title: जमनालाल बजाज

text: जमनालाल बजाज का जन्म 4 नवम्बर 1889 को जयपुर रियासत के सीकर में '"काशी का बास" में एक गरीब मारवाड़ी परिवार में हुआ था। वे केवल चौथी कक्षा तक पढ़े थे। उन्हें अंग्रेजी नहीं आती थी। वर्धा के एक प्रौढ़ निःसन्तान दम्पत्ति ने बहुत ही चालाकी से जमनालाल की मां से वचन ले लिया और फिर उस बहुत ही धनी परिवार ने जमनालाल को गोद ले लिया।


title: जमनालाल बजाज

text: बाल-विवाह के उस दौर में जमनालाल का विवाह 13 वर्ष की उम्र में ही नौ वर्ष की जानकी से कर दिया गया। केवल 17 वर्ष की उम्र में कारोबार संभालने वाले जमनालाल ने एक बाद एक कई कंपनियों की स्थापना की थी, जो आगे चलकर बजाज समूह कहलाया । आज यह भारत के प्रमुख व्यवसायी घरानों में से एक है।


title: जमनालाल बजाज

text: युवा जमनालाल के भीतर आध्यात्मिक खोजयात्रा आरम्भ हो चुकी थी और वह किसी सच्चे कर्मयोगी गुरु की तलाश में भटक रहे थे। इस क्रम में पहले वे मदनमोहन मालवीय से मिले। कुछ समय तक वे रबीन्द्रनाथ ठाकुर के साथ भी रहे। अन्य कई साधुओं और धर्मगुरुओं से भी वह जाकर मिले। जमनालाल धीरे-धीरे स्वाधीनता आन्दोलन में जुड़ते गए। 1906 में जब बाल गंगाधर तिलक ने अपनी मराठी पत्रिका केसरी का हिन्दी संस्करण निकालने के लिए विज्ञापन दिया तो युवा जमनालाल ने एक रुपए प्रतिदिन के हिसाब से मिलने वाले जेब खर्च से जमा किए गए सौ रुपए तिलक को जाकर दे दिए।


title: जमनालाल बजाज

text: इस बीच जमनालाल महात्मा गांधी द्वारा दक्षिण अफ्रीका में किए जा रहे सत्याग्रह की खबरों को पढ़ते और उनसे बहुत प्रभावित होते रहे। 1915 में भारत वापस लौटने के बाद जब गांधीजी ने साबरमती में अपना आश्रम बनाया तो जमनालाल कई बार कुछ दिन वहां रहकर गांधीजी की कार्यप्रणाली और उनके व्यक्तित्व को समझने की कोशिश करते रहे। गांधीजी में उन्हें सन्त रामदास के उस वचन की झलक मिली कि "उसी को अपना गुरु मानकर शीष नवाओ जिसकी कथनी और करनी एक हो"। जमनालाल को अपना गुरु मिल चुका था। उन्होंने पूरी तरह से गांधीजी को अपना सर्वस्व समर्पित कर दिया।


title: जमनालाल बजाज

text: जमनालाल अब गांधीजी से अक्सर यह अनुरोध करने लगे कि गांधी अपना आश्रम वर्धा में आकर बनाएं जहां उन्हें जमनालाल की ओर से हर प्रकार का सहयोग मिलेगा। बहुत कहने पर उन्होंने अपनी जगह 1921 में विनोबा भावे को वर्धा भेज दिया और कहा कि वे जाकर वहां के ‘सत्याग्रह आश्रम’ की जिम्मेदारी संभालें। विनोबा पूरे बजाज परिवार के कुलगुरु की तरह वहां जा बसे। विनोबा और जमनालाल बजाज के बीच हुए पत्राचार को पढ़कर उन दोनों के बीच के आत्मीय संबंधों का पता चलता है।


title: जमनालाल बजाज

text: 1920 में भारतीय राष्ट्रीय कांग्रेस के नागपुर अधिवेशन के दौरान जमनालाल ने एक अजीब सा प्रस्ताव महात्मा गांधी के सामने रख दिया। उन्होने गांधीजी से अनुरोध किया कि वे उनका ‘पांचवां बेटा’ बनना चाहते हैं और उन्हें अपने पिता के रूप में ‘गोद लेना’ चाहते हैं। पहले पहल तो इस अजीब प्रस्ताव को सुनकर गांधीजी को आश्चर्य हुआ, लेकिन धीरे-धीरे उन्होंने इसपर अपनी स्वीकृति दे दी।


title: जमनालाल बजाज

text: जमनालाल ने सामाजिक सुधारों की शुरुआत सबसे पहले अपने घर से ही की। असहयोग आन्दोलन के समय जब विदेशी वस्त्रों का बहिष्कार शुरू हुआ तो उन्होंने सबसे पहले अपने घर के कीमती और रेशमी वस्त्रों को बैलगाड़ी पर लदवाकर शहर के बीचोंबीच उसकी होली जलवाई। उनकी पत्नी जानकीदेवी ने भी सोने और चांदी जड़े हुए अपने वस्त्रों को आग के हवाले कर दिया और दोनों ने आजीवन खादी पहनने का व्रत ले लिया। अंग्रेज सरकार द्वारा दी गई राय बहादुर की पदवी त्याग दी।


title: जमनालाल बजाज

text: असहयोग आंदोलन के दौरान ब्रिटिश शासन के खिलाफ तीखा भाषण देने और सत्याग्रहियों का नेतृत्व करने के लिए 18 जून, 1921 को जमनालाल को गिरफ़्तार कर लिया गया। उन्हें डेढ़ वर्ष के सश्रम कारावास की कठोर सजा और 3000 रुपये का दण्ड भी हुआ।


title: जमनालाल बजाज

text: 1935 के अधिनियम के तहत जब कांग्रेस ने चुनाव लड़ने का फैसला किया तो जमनालाल ने इसका खुला विरोध किया था। बाद में जब चुने गए विधायक और मंत्री ब्रिटेन की राजशाही के नाम पर शपथ-ग्रहण करने लगे, तो भी उन्होंने इसपर ऐतराज जताया। कांग्रेस के इस निर्णय से वे कभी संतुष्ट न हो सके।


title: जमनालाल बजाज

text: जमनालाल को कभी किसी पद की इच्छा नहीं रही। 1937-38 में हरिपुरा में उन्हीं को कांग्रेस अध्यक्ष बनाने पर सहमति हो चुकी थी लेकिन उन्होंने गांधीजी से कहा कि यूरोप से लौटे सुभाष बाबू को यह सम्मान और अवसर दिया जाना चाहिए।